SUBVENCIONISANI DINARSKI KREDITI PO KAMATI OD 8%\nEkonomska kriza, pad standarda i vrednosti plata uticali su na to da građani Srbije sve manje troše, a Vlada namerava da to promeni povoljnim kreditima. Kako bi im pomogla u tome da više otvaraju svoje novčanike, kupuju robu i time ožive proizvodnju, država planira da građanima ponudi povoljne keš kredite u dinarima i tako da šansu građanima da više troše.\nTo je najavio ministar Mlađan Dinkić, koji smatra da je ovakva akcija neophodna kako bi domaća privreda preživela dok neke dugoročnije mere ne daju rezultate. On najavljuje da će država uskoro početi sa subvencionisanjem i dinarskih keš kredita na tri godine i kamatom oko osam odsto. Oni koji odluče da uzmu maksimalnih 300 hiljada dinara prve godine bi otplaćivati samo kamatu odnosno, oko 2,5 hiljada dinara. Naredne dve godine, kada Dinkić planira da se dozvoli rast plata, otplaćivali bi i kamatu i glavnicu čime bi mesečna rata skočila do 14 hiljada dinara.\nInače, za nove kredite mogli bi da apliciraju i građani koji su već maksimalno zaduženi ako Narodna banka pristane na Dinkićev predlog da građanima poveća mogućnost zaduživanja i do 50 odsto plate, što bi, moglo da se dogodi jer trenutni nivo zaduženosti u Srbiji nije kritičan. „Kako se do sada pokazala efikasna restriktivna strategija NBS u smislu ograničenja po osnovu plate, sada je došlo na red da se možda malo popusti da bi se prevazišao ovaj period trenutne krize i deficita sa novcem. Tako da zasuživanje prosto nije stvar spremnosti nego neophodnosti. Smatram da će građani jedini da odluče o tome da li će građani da se zaduže ili neće ali važnu ulogu u toj odluci imaće i poslovne banke shodno povoljnosti svih tih kredita“, kaže on.\nPoslovne banke još nisu donele konačnu odluku da li će učestvovati u programu subvencionisanih keš kredita ali, kako kaže Vladimir Todorović iz Erste banke, dosadašnja praksa sa ovakvim projektima je bila pozitivna. „Dosadašnji program subvencionisanihg kredita Vlade Srbije za privredu i građane bili su dosta uspešni a dinarski gotovinski krediti su i inače najtraženiji krediti u prethodnom periodu. Subvencionisanjem kamata, kao i kod drugih kredita, učinili bi ih dostupnijim građanima. Trenutno se kamatne stope na ove kredite kreću oko 20 odsto na godišnjem nivou. Kada dobijemo detalje programa napravićemo potrebne kalkulacije u cilju učešća u programu“, objašnjava on.\nIako je jasno da je neophodno povećanje domaće tražnje, profesor Ekonomskog fakulteta Pavle Petrović, smatra da bi to trebalo da se ostvari kroz dugoročne mere. Već planirani infrastrukturni projekti bi povećali privrednu aktivnost što bi na duži rok dovelo do rasta plata a time I do relano veće kupovne moći stanovništva. Krediti, smtara Petrović, imaju kratkoročno dejstvo. „To može jednokratno da podigne malo potrošnju i možda malo privrednu aktivnost ali mislim da to nije pravi način jer kada se to zaustavi onda će efekat na privredu da se smanji a onda će doći period kada te kredite treba i vraćati“, navodi on.


Novi Pazar uzima kredit od preko milion i po eura\nNaslovnica Sjeverni Sandžak Novi Pazar Novi Pazar uzima kredit od preko milion i po eura\nGradsko veće Novog Pazara zatražilo je od Skupštine dozvolu da lokalna samouprava podigne bankarski kredit u iznosu od 180 miliona dinara, odnosno, nešto preko 1,5 miliona evra, saznaje radio Sto plus.\nU odluci dostavljenoj lokalnom parlamentu na razmatranje navodi se da je Novi Pazar 14. juna dobio saglasnost Ministarstva finansija da se zaduži za 180 miliona dinara, a da će novac biti iskorišćen za finansiranje kapitalnih rashoda.\nUkoliko odluka prođe skupštinsku proceduru, to će biti prvo zaduženje Novog Pazara posle nekoliko godina.\nNaš radio je nedavno pisao da je dug lokalne samouprave na kraju 2018. godine bio preko 406 miliona dinara, od kojih se 221 milion dinara odnosi na obaveze prema bankama i fondovima.\nSednica Skupštine Novog Pazara na kojoj će biti razmatran zahtev za uzimanje kredita zakazana je za ponedeljak.\nPored ove odluke, pred odbornicima će se naći i prvi rebalans budžeta za 2019. godinu kojim su predviđeni prihodi od preko tri milijarde dinara, među kojima se nalazi i planiranih 180 miliona dinara od uzetog kredita.


Indeks menadžera nabavke (PMI) bio je u januaru nepromenjen u odnosu na decembar i iznosio je 50,9 bodova, izračunali su u londonskoj kompaniji za prikupljanje i obradu ekonomskih podataka.\n"Ekonomija nije ubrzala uprkos nekim pozitivnim pokazateljima. Uslužni sektor ponovo je porastao dok je najgori period u industriji po svemu sudeći završen i čini se da se kreće prema stabilizaciji", rekao je pomoćnik direktora Markita Endru Harker.\nUslužni sektor ponovo je bio glavni oslonac rasta, iako su aktivnosti blago usporile. Industrija je ponovo zabeležila pad, ali najblaži u pet meseci.\nSlabašan tempo rasta odražava prigušeni priliv novih narudžbina, naglašavaju u Markitu, izdvajajući ipak znakove stabilizacije u proizvodnom sektoru, uključujući i stranu potražnju.\nMeđu vodećim ekonomijama evrozone obuhvaćenim istraživanjem početak godine bio je dobar za Francusku i Nemačku, gde su aktivnosti porasle drugi mesec zaredom, a pojačan je i priliv novih narudžbina.\nU ostatku evrozone aktivnosti su porasle najslabijim tempom u šest i po godina, signalizirajući gotovo stagnaciju poslovnih aktivnosti izvan Nemačke i Francuske.\nU Markitu ipak ukazuju na optimizam poslovnih zvaničnika koji je u januaru dostigao najviši nivo u više od godinu dana, podstaknut uverenjem u industriji da je najgori period pada aktivnosti prošao.\nRADNO VREME PRODUŽENO ZA VREME PANDEMIJE Rad na daljinu donosi promene, analize pokazuju - nema povratka na staro\nITALIJANSKA INDUSTRIJA NASTAVILA OPORAVAK Rezultati bolji od očekivanih\nItalijanska industrijska proizvodnja porasla je u junu snažnije nego što se očekivalo, jer su fabrike nastavile zalet iz maja kada su obnovile aktivnost nakon ublažavanja mera zatvaranja ekonomije zbog korona virusa, pokazuju današnji zvanični podaci.\nOgromno istraživanje koje je obuhvatilo više od 3,1 miliona ljudi u 16 gradova Severne Amerike, Evrope i Bliskog Istoka utvrdilo je da je rad na daljinu uz korišćenje digitalnih tehnologija značajno produžio radno vreme, u proseku za 48 minuta, te povećao broj (virtuelnih) sastanaka.\nBRITANSKA PRIVREDA U DUBOKOJ RECESIJI Stopa nezaposlenosti biće udvostručena\nBanka Engleske procenjuje da je privreda Velike Britanije već u dubokoj recesiji i da je doživela pad za tri procenta u prva tri meseca ove godine, odnosno za 25 odsto u kvartalu koji će se završiti u junu, navodi se u izveštaju ove institucije.\nDirektor Sektora za strateške analize Privredne komore Srbije (PKS) Mihailo Vesović rekao je juče da je 67.000 radnika kod svojih kuća zbog toga što su firme u kojima rade trenutno zatvorene zbog pandemije korona virusa.\nSRBIJA I AUSTRIJA OČUVALE LANAC TRGOVINE Rezultati slični kao 2019. ako ne bude drugog talasa pandemije\nUkoliko do kraja godine ne bi bilo dodatnih komplikacija, Srbija bi u trgovinskoj razmeni sa Austrijom mogla da se približi rezultatima od prošle godine, koji su bili rekordni, ocenjuje predstavnica Privredne komore Srbije (PKS) u Beču Nada Knežević. Ona je podsetila da je pre krize izazvane pandemijom virusa korona prognozirano da će ove godine trgovinska razmena Srbije i Austrije dalje rasti.\nBIZNIS KOLUMNA Osnovni pojmovi na finansijskim tržištima\nPredstavljamo neke od osnovnih pojmova koji se sreću na finansijskim tržištima:\nBIZNIS KOLUMNA "Da nam je neko na početku godine rekao..."\nDa nam je neko na početku godine rekao da brojimo poslednje dane rasta na finansijskim tržištima i poslednje trenutke mira i opuštenosti bez brige za svoje i zdravlje ljudi oko nas, ne verujem da bi i etina nas u to poverovala. A eto, nakon nepuna tri meseca od početka nove godine, svet i finansijska tržišta su na kolenima zbog kombinovanog efekta COVID-19 i pada cene nafte.\nViše od 20.000 radnika proizvodnog pogona BMW Brilliance vratilo se na posao i nastavilo s normalnom proizvodnjom, piše portal SEEbiz.\nPreduzetnici i pravna lica koja obavljaju aktivnosti sa uticajem na životnu sredinu moći će od subote, 18. jula, elektronski da podnesu prijave za EKO taksu na sajtu Lokalne poreske administracije.\nPrihod budžeta Srbije od aprilskog poreza na dodatu vrednost (PDV) iznosio je 25,6 milijardi dinara, što je skoro duplo manje od martovskih 45 milijardi, ali ekonomski stručnjaci ističu da je to sasvim očekivano pošto su u prošlom mesecu ljudi kupovali samo najpotrebnije. Naime, to je logična posledica cele situacije sa pandemijom korona virusa i uvedenog vanrednog stanja. Ipak, oporavak prometa očekuju već u maju, uz napomenu da će prvi paket ekonomskih mera, koje je država donela kao podršku privredi i građanima, značajno pomoći firmama da "izađu na zelenu granu".


"Demokratska" strategija Zapada: Kad ne možeš nekog da svrgneš sa vlasti, proglasiš gubitnika za predsednika države | WebTribune\nOtvoreno neprijateljsko ponašanje Turske prema Srbiji: Zašto baš sada Erdogan lobira za nezavisnost Kosova\nRusija grupiše vojsku i naoružanje na granice\nHome SPEKTAR “Demokratska” strategija Zapada: Kad ne možeš nekog da svrgneš sa vlasti, proglasiš gubitnika za predsednika države\nPod parolom odbrane „demokratije“, Zapad posle projekta samoproglašenog predsednika Venecuele Huana Gvaida, nastavlja strategiju podrške samozvancima — dočekuje raširenih ruku Svetlanu Tihanovsku kao „legitimnog predstavnika“ Belorusije.\nMantra o misiji SAD i Zapada u odbrani demokratskog sveta dobija novi zamah s dolaskom Džoa Bajdena u Belu kuću.\nZapadne demokratije su u trci u kojoj se takmiče s autokratskim vladama, dramatično je upozorio američki predsednik na londonskom samitu G7, pozivajući demokratski svet da se objedini u suprotstavljanju taboru „autokratskih režima“.\nStrategija Amerike i Zapada: Vlast je opozicija\nVeran toj poruci ostao je i na nedavnom sastanku s odlazećom nemačkom kancelarkom Angelom Merkel. U Vašingtonskoj deklaraciji koju su potpisali, precizirajući principe nemačko-američkih odnosa, ističu privrženost demokratskim principima, vrednostima i institucijama i obećavaju da će braniti „otvoreni svet“ u kom „sve zemlje moraju biti slobodne da odlučuju o svojoj političkoj budućnosti bez stranog mešanja“.\nOva ne previše originalna parola zvuči u najmanju ruku čudno u svetlu tolikih američkih sankcija, bombardovanja, ali i otvorene podrške Vašingtona „obojenim revolucijama“, iza kojih po pravilu ostaje pustoš i nestabilnost.\nDesilo se to i u Belorusiji s protestima posle predsedničkih izbora avgusta prošle godine, na kojima je poražena predstavnica opozicije Svetlana Tihanovska, da bi potom aktuelni predsednik Aleksandar Lukašenko otvoreno optužio Zapad za pokušaj državnog udara i spremanje atentata na njega i njegovu porodicu.\nGust raspored Tihanovske u Americi\nTihanovskoj, koja je posle izbora napustila Belorusiju, odmah su otvorena sva vrata u zapadnim prestonicama, gde često drži masno plaćena predavanja o „mukama Belorusa pod diktatorom Lukašenkom“, a njena kancelarija u Litvaniji već je dobila diplomatski status.\nSada se bivša kandidatkinja za predsednicu Belorusije otisnula preko okeana da lobira za dalju američku podršku borbi za smenu aktuelne vlasti u svojoj zemlji.\nPosle Vašingtona, gde će biti do 23. jula, Tihanovska će boraviti u Njujorku, San Francisku i Los Anđelesu. U program njene posete Sjedinjenim Državama ušli su, pored sastanka s beloruskom dijasporom, susreti sa zvučnim imenima Bele kuće i Stejt departmenta, uključujući državnog sekretara Entonija Blinkena, kao i sa senatorima iz obe partije i kremom američkih medija. Glavna intriga je, ipak, hoće li je primiti predsednik Džo Bajden.\nSan o Bajdenovoj pomoći\n„Vašington post“ tvrdi da hoće, navodeći u redakcijskom komentaru da Tihanovska „predstavlja sve što je dragoceno za SAD“, te da Bajden s njom treba da se sretne „kako bi pokazao narodu Belorusije i celom svetu da su Sjedinjene Države spremne da brane demokratiju i da se suprotstave autokratama, ne samo kroz saopštenja za štampu“.\nTihanovska i sama kaže, u intervjuu za američki „Nešenel interest“, da bi beloruska opozicija mogla da pobedi uz Bajdenovu pomoć i već predlaže američki „Maršalov plan za Belorusiju“.\nNije tajna da se Tihanovska i dosad uzdala u američke finansijske izvore. Visoki zvaničnici Nacionalnog fonda za podršku demokratije (NED), organizacije koju finansira američka vlada, nedavno su se pohvalili da su dali „skroman, ali značajan“ doprinos izbijanju protesta u Belorusiji prošle godine.\nRecept iz Venecuele\nPo sličnom obrascu Vašington je, ne tako davno, podržao Huana Gvaida, koji je doduše otišao korak dalje od Tihanovske, položivši zakletvu kao „privremeni predsednik“ Venecuele.\nStav SAD nije se promenio ni posle smene u Beloj kući. Iako u jeku pokušaja da obnovi pregovore s vladom predsednika Venecuele Nikolasa Madura, Bajden je potvrdio podršku Gvaidu, uz poruku da „čuva ideale slobodne demokratije i suvereniteta“. Apel na poštovanje demokratskih prava naroda iz Vašingtona se čuo i povodom protesta na Kubi, samo tamo izgleda još nije nađen američki kandidat za samozvanca.\nA nije isključeno da, s obzirom na žestoku podršku ruskom blogeru Alekseju Navaljnom, Amerikanci pokušavaju da nađu pandan za „rusku Tihanovsku“, tim pre što se sa Zapada već stidljivo čuju ideje o mogućem osporavanju rezultata septembarskih izbora za rusku Dumu.\nValjda zapadnim centrima moći neće još pasti na pamet da je legitimno da kad god im ne odgovara vlast u nekoj zemlji, u ime „demokratije“ prave njenu — „vladu u egzilu“.


Vraćanje djela socijalnog zajma u romsku zaednicu\nDodatna vrijednost programa ekonomskog osnazivanja Romkinja koje implementira nase udruzenje jeste povrat djela socijalnog zajma (20%) u romsku zajednicu.\nKorisnice projekta Mirsada Merdanović i Nezira Merdanović koje su kao socijalni zajam dobile prasadi 14.4.2015 godine izvršile su povrat u vidu mesa za porodice koje žive u stanju socijalne pomoći to jest za Osmanović Hamidu , Ajšu Beganović, Havu Muratović i Sabahetu Mujanović koje žive na Kiseljaku kod Tuzle.\nPredstavljamo ekonomsko osnazivanje Romkinja-Isporuka plastenika za Merimu i Ademu\nDodjela plastenika uz velikodusnu podrsku americkog naroda putem Americke ambasade u Sarajevu za korisnice Merimu Milkunic iz Lipnice i Ademu Beganovic iz Tuzle koje su od povucenih zena iskljucivo u ulozi majke i domacice postale poduzetnice koje malim ali sigurnim koracima grade svoje pozitivnu buducnost.\nPredstavljamo ekonomsko osnazivanje Romkinja-Isporuka pilica za Dragicu i Elvinu\n"Sada se drugacije osjecamo jer imamo svoje obaveze i posao, a i ostali clanove porodice nas drugacije gledaju, sa vise postovanja" izjavile su Dragica Mujic i Elvina Omerovic iz Kiseljaka kod Tuzle koje su ekonomski osnazene kroz partnerski projekat sa CARE International.\nRaduje nas da su ovi socijalni zajmovi donjeli nadu za Dragicu i Elvinu u pozitivne promjene odnosa u njihovim porodicama.\nPredstavljamo ekonomsko osnazivanje Romkinja-Isporuka plastenika\nVecina zena percepciju o poboljsanju svog polozaja vide u ekonomskom osnazivanju i vecem stepenu ravnopravnosti unutar porodice. Isti je slucaj za Sabinom Muratovic iz Kiseljaka kod Tuzle koja svoju primarnu ulogu zene i majke ne zeli da promjeni ali zeli da ima ravnopravniji status, vise postovanja i priznanja.\nSmatra da ce ovo postici kroz samostalni rad i plastenikom koji je dobila uz velikodusnu podrsku americkog naroda kroz Americku ambasadu u Sarajevu te da ce plastenickom proizvodnjom omoguciti sebi izvor prihoda i pomoci u izdrazavnju svoje porodice ali i razvoja romske zajednice na Kiseljaku.\nPredstavljamo ekonomsko osnazivanje Romkinja-Isporuka prasadi\nZa sve nase korisnice ovi socijalni zajmovi nisu samo izvor neophodnih prihoda, vec jedina sansa koja se ukazala nakon niza godina da se zivot porodice Nezire i Mirsade Merdanovic iz Kiseljaka kod Tuzle ucini boljim u ekonomskom smislu.\nIsporuka prasadi kao vida socijalnog zajma za ove dvije Romkinje je na najdirektniji nacin utjecao na promjenu njihove svijesti i povecanja samopouzdanja.\nStranica 7 od 44: 1...45678910...44\n1,223,302 unikatnih posjeta


Ove godine, 7. decembra 2014. godine, prvi put je održano Školsko prvenstvo Srbije, u sportskom centru „Tikvara“ u Bačkoj Palanci, u organizaciji Saveza za školski sport Srbije i Karate federacije Srbije.\nPrvenstvo je bilo otvorenog tipa, tako da su škole mogle prijaviti svoje učenike i ekipe bez prethodnih kvalifikacijama na nižim nivoima takmičenja.\nUčenik VII 3 razreda naše škole Andrej Farkaš osvojio je na ovom takmičenju DRUGO MESTO u svojoj uzrasnoj i težinskoj kategoriji.\nOvako značajan rezultat plod je dugogodišnjeg treniranja i posvećenosti karateu.\nPonosni smo na našeg Andreja i želimo mu mnogo uspeha u budućim takmičenjima.


Calsberg Srbija u potrazi za talentima - Marketing Mreža\nCalsberg Srbija u potrazi za talentima\nKompanija Carlsberg Srbija raspisala je konkurs za izbor najboljih studenata beogradskih fakulteta, koji će dobiti priliku da pohađaju dvogodišnji program kompanije namenjen liderima budućnosti, i time steknu prva praktična znanja i mogućnost zaposlenja u pivari. Program je namenjen ambicioznim i uspešnim apsolventima osnovnih studija ili studentima master studija iz oblasti ekonomije, marketinga, menadžmenta i komunikacija, sa prosečnom ocenom iznad 8,5 i dobrim poznavanjem engleskog jezika.\n„Kao tradicionalno jedan od najboljih i najpoželjnijih poslodavaca u Srbiji, kompanija Carlsberg Srbija je aktivno posvećena ulaganju u svoje zaposlene i buduće zaposlene. Angažovanjem mladih i uspešnih studenata, želimo da pružimo priliku odabranim kandidatima da steknu profesionalno iskustvo, pokažu svoje sposobnosti i samim tim pronađu svoje mesto u kompaniji na duže staze“, istakla je Jovana Mladenović, Koordinator komunikacija kompanije Carlsberg Srbija.\nPriliku da se praktično usavršavaju kroz angažovanje u različitim sektorima kompanije dobiće četvoro najboljih kandidata. Tokom programa odabrani studenti će imati priliku da se upoznaju sa prodajom, marketingom, administracijom, proizvodnjom i kompletnim poslovanjem ove uspešne, internacionalne kompanije. Takođe učestvovaće, i čak, voditi značajne projekte na kojima sarađuju zaposleni iz različitih sektora pivare, što program čini specifičnim i sadržajnijim od ostalih. Mladi lideri će dvogodišnji plaćeni program završiti prezentacijom pred menadžmentom kompanije, kada će i dobiti konačnu ocenu svog angažovanja. Najbolji studenti dobiće priliku da karijeru nastave kao zaposleni kompanije Carlsberg Srbija.\nZainteresovani se mogu prijaviti do 30. juna, na sajtu kompanije www.carlsbergrsbija.rs, kao i na Carlsberg Srbija Facebook stranici facebook.com/Carlsberg.Srbija. Selekcija kandidata će se obaviti u nekoliko u faza, od jula do septembra, a program će započeti 1. oktobra.


Švajcarski ALSO Holding preuzeo jednog od vodećih provajdera IT proizvoda iz Srbije - Bonitet\nŠvajcarski ALSO Holding preuzeo jednog od vodećih provajdera IT proizvoda iz Srbije\nMediGroup akvizicijom TalijaLab postao laboratorija broj 1 u Srbiji\nNakon smrti osnivača, najveća svetska kazino kompanija prodaje biznis u Las Vegasu\nKompanija ALSO Holding AG zaključila je akviziciju PIN Computers doo, jednog od vodećih provajdera IT proizvoda iz Srbije. Nakon akvizicije, kompanija će nastaviti da posluje kao ALSO Serbia u Srbiji, Crnoj Gori i Bosni i Hercegovini.\n“Ovo je deo uspešne razvojne strategije ALSO grupe, koja uključuje i širenje u 13 novih zemalja istočne Evrope od 2015. godine. Raspon akvizicija je bio od firmi specijalizovanih za distribuciju do Microsoft eksperta DAQUAS, akvizicije realizovane ranije ove godine. Uključujući tri nove zemlje, ALSO je sad prisutan u 16 zemalja istočne Evrope i 27 zemalja sveukupno u Evropi”, navodi se u saopštenju kompanije.\nALSO Srbija će lokalnim partnerima omogućiti pristup svom eko-sistemu IT hardvera i softvera, rešenjima, uslugama i digitalnim platformama.\n“Mi smo već prisutni u Srbiji kroz jak tim programera. Njihova ekspertiza u domenima poput cyber bezbednosti i drugim digitalnim platformama, lokalna ekspertiza zaposlenih u PIN-u zajedno sa poslovnom ekspertizom ALSO-a sigurno će stvoriti izuzetno jakog igrača na tržištu,” kaze Gustavo Möller-Hergt, CEO ALSO Holding AG.\nALSO Holding AG jedan je od najvećih dobavljača u ICT industriji. Kompanija sa sedištem u Švajcarskoj trenutno je aktivna u 27 zemalja širom Evrope i 93 zemlje sveta preko svoje platforme za partnere.\nPrethodni tekstDisney kupio Marvel Entertainment (2009)\nSledeći tekstMask se preselio u Teksas i posvećuje se novom biznisu


Mustafa demantovao da je pretio novinaru\nPremijer Kosova Isa Mustafa demantovao je da je pretio novinaru i uredniku portala Insajder Vehbiju Kajtaziju.\nZlatni vaterpolisti danas u Gračanici\nMarko Đurić i Vanja Udovičić biće domaćini vaterpolo reprezentaciji Srbije koje će posetiti Kosovo u okviru akcije "Turneja šampiona", saopšteno je iz Kancelarije za KiM.\nSlavko Simić uputio saučešće ambasadoru Belgije u Prištini\nPredsednik Srpske liste Slavko Simić uputio je telegram saučešća ambasadoru Belgije u Prištini Žan Fransoa Brakmanu povodom tragičnog terorističkog napada koji se dogodio jutros u Briselu.\nPriština: Govori, ne plaši se\nPod motom, "Govori, ne plaši se", Asocijacija novinara Kosova održala je miran protest ispred zgrade vlade u Prištini, nakon pretnji kosovskog premijera Ise Mustafe upućenih jednom novinaru.\nNa Vaskrs takmičenje “Najjače uskršnje jaje”\nDrugu godinu zaredom, na Vaskrs će se u Gračanici održati manifestacija “Najjače uskršnje jaje”.\n"Nije bilo nepravilnosti prilikom izbora Tačija"\nKosovski Ustavni sud ocenio je da nije bilo kršenja procedura tokom izbora za kosovskog predsednika, 26. februara, prenela je prištinska TV stanica Klan Kosova.\nOptužnica zbog zloupotrebe službenog položaja\nProtiv službenika I.A., zaposlenog u jednoj od centralnih kosovskih institucija, juče je podignuta optužnica zbog zloupotrebe službenog položaja, saopšteno je iz kosovskog tužilaštva.\nĐurić: Otkazana današnja runda dijaloga u Briselu\nPlanirana današnja runda ekspertskog dijaloga Beograda i Prištine u Briselu je otkazana, napisao je šef Kancelarije za Kosovo i Metohiju Marko Ðurić na Tviter nalogu.\nOEBS: U toku konsultacije oko organizovanja izbora\nBeograd je uputio Oebsu zahtev za organizovanje parlamentarnih izbora na Kosovu, a u toku su konsultacije o načinu njihovog sprovođenja, kazao je za RTV Kim Senad Šabović.\nĐurić: Odluka Prištine suprotna normalizaciji odnosa\nReagujući na odluku kosovskih vlasti o uvođenju recipročnih mera prema Srbiji po pitanju ulaska kamiona koji prevoze „osetljivu robu“, Marko Đurić je kazao da je takva odluka suprotna ideji o normalizaciji odnosa.\nDačić zahvalio studentima zbog kampanje “Ne Kosovo u Unesko”\nPrvi potpredsednik Vlade Srbije i ministar spoljnih poslova Ivica Dačić sastao se danas sa predstavnicima studenata beogradskih i prištinskih fakulteta koji su prošle godine, tokom inicijative Kosova za članstvo u Unesku, organizovali kampanju „Ne Kosovo u Unesko“.\nStaviljeci: Ne priznajemo sertifikate Srbije\nPo naredbi kosovskog Ministarstva trgovine i industrije, Carina Kosova ne dozvoljava ulazak na Kosovo kamionima iz Srbije koji prevoze opasne materije, kaže za RTV KIM portparol Kosovske carine Adriatik Staviljeci.\n“MZP ne može samo da rešava imovinske probleme”\nKosovski premijer Isa Mustafa izjavio je da će statut ZSO biti izrađen i da će služiti kao osnova za uspostavljanje tog mehanizma, prenosi danas prištinski list Epoka e Re.\n„Delfini“ u Gračanici: „Mi smo šampioni“\nVeliki broj meštana Gračanice i okolnih sela, inače vatrenih navijača, dočekao je evropske vaterpolo šampione uz skandiranje i gromoglasan aplauz.\nUhapšena tri lica sa Kosova u kolima belgijskih tablica\nNemačka policija uhapsila je tri osobe sa Kosova koje su osumnjičene za moguću povezanost sa ekstremističkom mrežom.\nKosovska carina vraća kamione sa proizvodima iz Srbije\nKosovska carina, od ponoći, sprovodi "recipročne mere", koje uključuju vraćanje kamiona sa srpskim proizvodima, pišu prištinski dnevnici Koha i Zeri.\nIstok: Kamenovan autobus u kojem su bili Srbi\nNepoznate osobe kamenovale su večeras autobus sa Srbima u mestu Padalište u opštini Istok. Povređenih nije bilo ali je pričinjena materijalna šteta.\nGračanica: Obeleženo 17 godina od NATO bombardovanja\nParastosom stradalima kod spomen obeležja u centru Gračanice danas je obeleženo 17 godina od početka NATO bombardovanja SR Jugoslavije.\nMiljieta i Bazo o bezbednosti i migrantima\nKomandant Kfora general Giljielmo Luiđi Miljieta razgovarao je danas sa šefom odbrane Albanije, general-majorom Jeronimom Bazom, o bezbednosnoj situaciji na Kosovu i o protoku migranata.\nKM: Obeležena godišnjica NATO bombardovanja\n“Opozicija će pojačati proteste“\nLider pokreta Samoopredeljenje Visar Imeri izjavio je da će u aprilu i maju biti odlučen politički kurs Kosova i istovremeno najavio da će opozicija pojačati proteste, prenosi danas prištinski list "Koha Ditore".\nKosovski poslanici odali zahvalnost NATO-u\nSednica skupštine Kosova koja se održava bez učešća opozicije, počela je obeležavanjem 17. godišnjice od NATO napada na ciljeve u Srbiji.\nĐurić: Život i sećanje odgovor na sva zla naneta građanima\nDirektor Kancelarije za KiM Marko Đurić izjavio je da ćemo se 24. marta 1999. godine sećati zauvek i da je to najbolji način da odgovorimo na sva zla i nepravde koje su nanete građanima.\nĐurić u Mitrovici na obeležavanju godišnjice od bombardovanja\nDirektor Kancelarije za Kosovo i Metohiju Marko Đurić prisustvovaće danas u Kosovskoj Mitrovici na obeležavanju sedamnaeste godišnjice od početka vazdušnih napada NATO-a na Saveznu Republiku Jugoslaviju.\nMKCK: Prošle godine rešeno samo četiri slučaja nestalih\nU prošloj godini rešeno je samo četiri slučaja nestalih na Kosovu što predstavlja najniži broj rešenih slučaja u toku jedne godine od završetka sukoba, rečeno je danas nakon sednice Radne grupe za nestala lica.\n"Bezbednost i opstanak najveći problemi Srba u opštini Peć"\nPoslanici Srpske liste posetili su danas opštinu Peć u okviru najavljenih poseta opštinama na Kosovu u kojima žive Srbi, a koji se suočavaju sa mnogim problemima.\nSrpska lista: Za Srbe na Kosovu nema slobode kretanja\nKamenovanje autobusa koji je sa 40 putnika srpske nacionalnosti saobraćao na relaciji Beograd-Goraždevac najoštrije je osudila Srpska lista.\n“I vremenu se zaturio trag”, naslov je knjige Petra Sarića koja će biti promovisana u subotu u Prizrenu.\nOtpis poreza na imovinu\nNa teritoriji Opštine Gračanica na snazi je Zakon o amnestiji koji podrazumeva otpis poreza na imovinu do 31. decembra 2008. godine.\nKostić i Dela Rosa obišli zajedniče projekte\nGradonačelnik opštine Gračanica Vladeta Kostić obišao je zajedno sa zamenikom direktora USAID-a, projekte na kojima su zajednički radili lokalna samouprava i Američka organizacija za međunarodni razvoj.\nJevtić: Žač je simbol povratka\nSrbi koji su se vratili u Žač najbolji su primer da je povratak na Kosovo moguć, kazao je Dalibor Jevtić prilikom posete ovom selu u opštini Istok.\nČlanovi KUD "Mladost" iz Gotovuše u poseti Beogradu\nPredstavnici Zavoda za zdravstvenu zaštitu radnika Železnica Srbije i Kancelarije za KiM ugostili su pedesetak dečaka i devojčica, članova KulturnoKUD "Mladost" iz Gotovuše, u opštini Štrpce i tom prilikom im uručili poklone.\nK. Mitrovica: Univerzitet traži smenu Đurića\nZaposleni i studenti na Univerzitetu u Prištini sa privremenim sedištem u Kosovskoj Mitrovici zahtevaju smenu Marka Đurića zbog njegovog predloga da se ovaj univerzitet integriše u kosovske institucije.\nKozarev: Srbija ne želi da vozači čekaju na prelazima\nPredstavnici Kancelarije za KiM organizovali su danas na prelazu Meradare akciju deljenja vode i letaka vozačima koji čekaju na ulazak na Kosovo iz pravca centralne Srbije.\n"Uskoro će biti rešen problem s blokadom kamiona"\nPremijer Aleksandar Vučić je poručio da ne želi da "doliva ulje na vatru" kada je reč o situaciji sa blokadom kamiona sa srpskom robom na administrativnom prelazu Merdare, da vlada radi na tom rešavanju tog problema.\nVulin: Nikada necemo priznati nezavisnost Kosova\nNikada nećemo priznati jednostrano proglašenu nezavisnost Kosova i nikada nećemo prestati da se borimo i pitamo šta je sa pravima proteranih i njihovom imovinom, poručio je Aleksandar Vulin.


Trošak - Blic Online\nNa hranu i bezalkoholna pića građani Evropske unije prosečno troše tek 12,2 odsto mesečnog budžeta, objavio je Evrostat analizu zasnovanu na podacima iz 2017. godine. Srbija je po povom parametru na visokom drugom mestu sa 24,9 odsto.\nSterani u ćošak zbog neimaštine, građani Srpske se na sve načine dovijavaju da nešto zarade, pa se tako dešava da iskopavaju posmrtne ostatke svojih najmilijih, pa ih prebacuju u jeftiniju grobnicu, a one u kojima su do tada počivali – prodaju.\nBeograđani koji žele da proslave Novu godinu za pamćenje moraće da izdvoje za spremanje, restoran i prevoz preko 40.000 dinara! Ukoliko se odluče za jeftiniju opciju, moraju izdvojiti oko 25.000 dinara. To, naravno, ne znači da dobar provod nije moguć i "skoro za džabe".\nZaprepastićete se kada čujete koliko je novca Amerika potrošila na ratove u 21. veku\nPrekookeanski ratovi su SAD do sada koštali preko 4,3 biliona dolara (četirihiljadetrista milijardi) a do kraja 2018. godine taj iznos bi mogao da dostigne i čitavih 5,6 biliona dolara!\nRIK: Za predsedničke izbore utrošeno oko 570 miliona dinara\nRepublička izborna komisija usvojila je danas izveštaj o korišćenju i raspolaganju sredstvima za rad Narodne skupštine za finansiranje redovnog rada i izbornih aktivnosti RIK-a za period januar-jun 2017. godine u kome se navodi da je za održavanje i sprovođenje izbora za predsednika Srbije utrošeno oko 570 miliona dinara.


Verstapen kažnjen, Lekler na pol poziciji u Meksiku - Vijesti.me\nTrka Formule 1 za Veliku nagradu Meksika vozi se večeras od 20.10 u Meksiko sitiju Edit\n1582 pregleda 0 komentar(a)\nŠarl Lekler u bolidu Ferarija (Foto: Reuters)\nAgencija BETA 27. oktobar 2019, 09:37\nVerstapen je kažnjen dodavanjem tri mjesta na plasman i počeće trku sa četvrtog mjesta. Na pol poziciji će biti Šarl Lekler iz Ferarija, pored njega u prvom redu biće timski kolega Sebastijan Fetel, a sa trećeg mjesta startovaće aktuelni šampion Luis Hamilton iz Mercedesa.\nIspred Verstapena Fetel je usporio, a poslije kvalifikacija rekao je da ga je to koštalo pokušaja da ostvai najbolje vrijeme.\nHamilton je u poslednjem krugu kvalifikacija popravio vrijeme, on je vozio iza Botasa, ali je usporio u poslednjem sektoru, kada su istaknute žute zastave.\nRedari nisu odmah istražili incident, iako se na snimku moglo vidjeti da je Verstapen prošao Botasov bolid i da nije usporio. On je priznao na konferenciji za novinare da je vidio da je Botas udario u ogradu, ali da nije usporio, nakon čega je pozvan na razgovor kod redara.\nHamilton bi u Meksiku mogao da osvoji šestu šampionsku titulu, ako osvoji 14 bodova više od timskog kolege Botasa. On u Meksiku nije završio na podijumu od 2016. godine, ali je poslednje dvije godine upravo u toj trci osvajao šampionske titule.\nOdlaskom na Filipine ostvarila i posljednju azijsku želju\nKraljica Mikaela sve bliža Hiršeru, samo je pitanje kada će pasti rekordi Stenmarka i Von


VUKANOVIĆ IZNIO TEŠKE OPTUŽBE: 'Glavna služba za Reviziju javnog sektora je u rukama kriminalaca' | Slobodna Bosna\nVUKANOVIĆ IZNIO TEŠKE OPTUŽBE: "Glavna služba za Reviziju javnog sektora je u rukama kriminalaca"\nGlavna služba za reviziju javnog sektora u Republike Srpske služi kako bi se amnestirao kriminal, pljačka i bezakonje, kazao je danas poslanik SDS-a Nebojša Vukanović\nOn je tokom skupštinske rasprave rekao da je glavni revizor Jovo Radukić, koji rukovodi ovom institucijom, jedan od najodgovornijih ljudi što se Republika Srpska nalazi u ovako teškoj situaciji.\n„Vi ste tu da amnestirate kriminal, pljačku i bezakonje. Na primjeru Glavne službe za Reviziju javnog sektora u Republici Srpskoj najbolje se može vidjeti kako je država zarobljena i kako se nalazi u rukama organizovane kriminalne grupe“, upozorio je Vukanović.\nRadukiću je postavio pitanje kakve su njegove veze sa biznismenom Jovom Vidovićem, podsjećajući da je protiv Radukića bila podignuta optužnica jer je od Vidovića pokušao iznuditi sto hiljada КM .\n„Da li ste to završili preko sudija i njihovih žena koje rade u Glavnoj službi za reviziju“, upitao je Vukanović.\nКako bi demaskirao način rada revizora i službe kojom rukovodi Vukanović je naveo niz primjera koji dokazuju njegove tvrdnje.\n„Čim je došao na ovu funkciju Radukić je pritiscima prisilio Stefana Brkića da napusti službu, a to je učinio jer je Brkić sa prethodnim glavnim revizorom Duškom Šnjegotom utvrdio deficit od 175 miliona КM, što se Vladi nije dopalo“, naveo je Vukanović.\nRadukića je pitao da li u Glavnoj službi za reviziju radi Ljilja Foraca i da li je njen suprug sudija u Okružnom sudu u Banjaluci.\n„Da li ste preko nje lobirali da bude obustavljena istraga protiv vas vezano za vaš kriminal vezan sa Novomatikom“, kazao je Vukanović.\nGlavnog revizora je pitao da li je tačno da je Nada Trninić, koja je radila reviziju „Pošta Srpske“, nakon toga u to javno preduzeće zaposlila svoju kćerku, nakon što je ovom javnom preduzeću sa 50 milona КM duga dala pozitivno mišljene.\n„Da li je tačno da je Nevenka Luburić došla iz Ministarstva finansija i dala pozitivno mišljenje na reviziju Ministarstva unutrašnjih poslova i da li je ona prikrila kriminal po vašem naređenju. Da li je Кonstantin Pavlović primljen u Glavnu reviziju po nalogu bivšeg ministra finansija Zorana Tegeltije i da li je on prije toga bio skladištar u preduzeću Vitinka“, bila su neka od brojnih pitanja koje je Vukanović uputio Radukiću.\nVukanović je istakao da je sama činjenica da je Radukić na ovu funkciju došao direktno iz Ministarstva finansija, gdje je obavljao funkciju pomoćnika ministra, klasičan sukob interesa.\n„Radukić je svoje poltrone i saradnike iz tog ministarstva doveo u Reviziju kako bi pisali lažne izvještaje“, kazao je Vukanović, saopšteno je iz SDS-a.\n26. Sep. 202014\nDODIKOVE KONSTRUKCIJE SU TRAGIKOMIČNE: "Jurio ga Enver iz Sarajeva da ga ubije zoljom, a onda je Samir iz Janje dobio specijalni zadatak, da pobije sve..."\n25. Sep. 20208


Izložba "Donja Dolina" od 28. aprila u Muzeju RS\n23. Apr 2021 626\nIzložba "Donja Dolina" autora Slavice Arsenijević, višeg kustosa arheologa Muzeja Republike Srpske, biće otvorena 28. aprila u Muzeju RS, a ovom izložbom biće obilježeno 120 godina od prvih većih arheoloških iskopavanja Donje Doline, preduzetih 1899. godine.\n"Praistorijsko naselje Donja Dolina, rasprostranjeno na teritoriji opštine Gradiška, je kao arheološko područje 2006. godine proglašeno nacionalnim spomenikom i upisano u Registar spomenika kulture BiH prve kategorije. Riječ je o kompleksnom višeslojnom lokalitetu s ostacima starijeg naselja iz poznog bronzanog doba u Gornjoj Dolini, mlađeg naselja iz željeznog doba na Gradini i nekropole na Timeničkoj gredi u Donjoj Dolini", navode iz Muzeja Republike Srpske.\nSvi arheološki nalazi sa lokaliteta Donja Dolina sačuvani su u Muzeju Republike Srpske, u Zemaljskom muzeju BiH i Zavičajnom muzeju u Gradišci. Na ovoj izložbi biće prikazani samo nalazi iz Praistorijske zbirke Muzeja Republike Srpske.\nCjelokupna priča o Donjoj Dolini ide daleko u prošlost, kako navode iz muzeja, prema otkriću objekata i materijala iz ranog bronzanog doba i neolita na Gradini.\nTagovi: donja dolina muzej republika srpska


Kineske centralne vlasti su do sada pružale podršku Lamovoj i policiji Hong Konga, nazivajući demonstrante "izgrednicima" i osuđujući nasilje.\n"Fajnenšel tajms" piše, pozivajući se na neimenovane izvore, da Peking radi na planu da je zameni privremenim guvernerom.\nIsti izvori navodi da će ostvarenje plana zavisiti od toga da se situacija u Hong Kongu prvo stabilizuje kako se ne bi smatralo da je centralna administracija popustila pred nasiljem.\nDečak predvodi skandiranje na protestima u HongKongu\nAgencija Frans pres navodi da je Peking odbacio izveštaj lista kao "političku glasinu sa skrivenim motivima".\n- Centralna administracija podržava Keri Lam u tome da okonča nasilje i haos, te da vratiti mir i red što je prije moguće - rekla je portparol kineskog Ministarstva spoljnih poslova Hua Čanjing.


Ne nasjedajte na špekulacije! Izbori su transparentni, a evo kada će biti poznata imena... | DEPO Portal\nNe nasjedajte na špekulacije! Izbori su transparentni, a evo kada će biti poznata imena...\nIzbori se zvanično završavaju kada Glavna izborna komisija IZ u BiH verifikuje mandate izabranih kandidata, što podrazumijeva i period predviđen za žalbe\nIzbori za organe Islamske zajednice u Bosni i Hercegovini odvijaju se prema važećim propisima i procedurama i to u više ciklusa, od izbora za džematske odbore, skupštine medžlisa, izvršne odbore medžlisa, sve do konstituiranja Sabora IZ u BiH.\n- Izbori u IZ u BiH su transparentni i javnost će biti blagovremeno upoznata sa njegovim rezultatima kada oni budu zvanični, zbog čega nema potrebe za špekulacijama ili nagađanjima - saopćeno je danas iz Glavne izborne komisije IZ u BiH.\nIzbori se zvanično završavaju kada Glavna izborna komisija IZ u BiH verifikuje mandate izabranih kandidata, što podrazumijeva i period predviđen za žalbe.\nShodno tome, polovinom januara će biti poznata imena i sabornika, nakon čega će se održati i konstituirajuća sjednica Sabora na kojoj će se birati rukovodstvo te institucije, te će tada biti poznata i imena kandidata za te pozicije.\nIslamska zajednica u BiH apeluje na vjernike i javnost da se ne povode za neprovjerenim informacijama i dezinformacijama, javlja MINA.\n#islamska zajednica u BiH #IZ u BiH #sabor iz u bih #izbori #džemati #medžlis


galerija Archives - AUTOMOBILI\n19/01/2022 3:18:48 AM\nNASLOVNA / Arhiva tagova za: galerija\nAlfa Romeo Giulietta fejslift ozvaničen\nNebojsa Todorovic 26/02/2016\tPREMIJERE, VESTI\nKao što je i bilo najavljeno pre neki dan Alfa Romeo Giulietta je dobila fejslift, odnosno osveženi izgled i novu gamu motora. Iako je Alfa Romeo planirao da premijera svih ovih informacija bude na sajmu automobila u Ženevi, neke informacije su ipak procurele pre vremena, a sada je kompanija napravila …\nVolkswagen Up! u 14 fotografija\nVolkswagen je spremio fejslift svog najmanjeg automobila simpatičnog imena Up!. On će zvanično biti predstavljen tokom ženevskog sajma automobila koji se održava početkom marta, a do tada imamo informaciju da će ovaj mališan dobiti novi 1.0-litarski TSI motor sa 89 KS i niz drugih osveženja. Kako će ovaj novitet izgledati …\nVolkswagen je spremio fejslift za svog predstavnika u najkompaktnijem segmentu. Stoga Volkswagen Up! će izgledati svežije i spremno da nastavi svoje uspehe na tržištu. Najmanji Volkswagen automobil će doživeti vizuelna, mehanička i tehnička unapređenja. Pre svega, tu je novi turbo-benzinac sa tri cilindra zapremine 1.0 litara u ponudi. On razvija …\nFiat Toro iz 17 uglova [Galerija]\nNebojsa Todorovic 18/02/2016\tVESTI\nZajedno sa zvaničnim predstavljanjem, Fiat je prikazao i nov set fotografija koje su došle direktno iz italijanske kompanije. Na njima možete videti sve detalje koji bi mogli da vas interesuju što se vizuelnih detalja ovog novog pikapa tiče. Podsetimo se, Fiat Toro je baziran na Jeep Renegade modelu, a biće …\nNovi Fiat Tipo hečbek iz svih uglova [Galerija]\nNebojsa Todorovic 17/02/2016\tVESTI\nNakon vesti gde smo prikazali nove fotografije novog Fiat Tipo modela u hečbek izdanju, tu je i kompletna galerija sa sedam slika koje prikazuju novi model iz gotovo svih uglova. Kao što smo već rekli, Fiat Tipo u hečbek obliku obećava, posebno sada kada su se pojavile nove fotografije testnog …\nPorsche Panamera Shooting Brake u 18 slika [Galerija]\nNebojsa Todorovic 05/02/2016\tHOT, VESTI\nU prethodnoj vesti smo pisali o prvim slikama Porsche Panamera Shooting Brake modela. Pored nekoliko koje smo objavili u tom članku, sada je tu kompletna galerija koja obuhvata čak 18 fotografija koje su vredni lovci na razvojne automobile uslikali. Porsche Panamera porodica raste, a najnoviji član je otkriven od strane …\nNajlepša Alfa Romeo Spider? [Galerija]\nNebojsa Todorovic 28/01/2016\tHOT, VESTI\nBugarski dizajnerski studio Vilner je predstavio svoju viziju ulepšanog Alfa Romeo Spider baziranom na Brera modelu. Ovaj projekat je nazvan Alfa Spider Fibra de Carbono Rosso by Vilner i moramo priznati da u ovakvom izdanju Alfa Romeo Spider izgleda fantastično. Spolja nema nekih specijalnih izmena, jer su felne i poneki …\nKia Rio za 2017 spažena tokom testiranja\nNebojsa Todorovic 20/01/2016\tKONCEPTI, VESTI\nKia Rio ulazi u završnu fazu priprema pre predstavljanje, tako da predstavljanje četvrte generacije ovog supermini automobila očigledno nije tako daleko. Ovo je prvi put da je Kia Rio uhvaćena na slici, a reč je o prototipu koji je bio testiran u zimskim uslovima. Iako je kamuflirana u velikoj meri, …\nNovi BMW X5 uslikan tokom testiranja\nNedavno je na putevima uhvaćen maskirani test primerak naredne generacije BMW X5 modela. Novi BMW X5 se očekuje u prodaji tek u 2018. godini, ali izgleda da nemačka kompanija odlično napreduje na njegovom razvoju, jer deluje kao da se nalazi u poodmakloj fazi testiranja. Novi BMW X5 će biti zasnovan …\nNovi DS 3 iz svakog ugla [Galerija]\nJuče smo pisali o novom DS 3 modelu koji je dobio osveženje baš kakvo mu je bilo potrebno da bi ostao u korak sa konkurencijom, pa ukoliko želite da ga vidite iz svih uglova, to možete da uradite u našoj galeriji od 10 zvaničnih fotografija. Nakon što je odvojio DS …\nGenesis G90 iz svih uglova [Galerija]\nNebojsa Todorovic 13/01/2016\tHOT, VESTI\nRanije tokom dana smo javili da je Hyundai u Detroitu ozvaničio svoju novu luksuznu limuzinu koja treba da se takmiči sa najboljima u klasi, kao što je to Mercedes S klase. Ovaj model nudi mnogo udobnosti, kvaliteta i luksuza na jednom mestu i već je izazvao veliko interesovanje publike i …\nAudi Q2 uslikan tokom testiranja na snegu [Galerija]\nNebojsa Todorovic 16/12/2015\tHOT, KONCEPTI, VESTI\nAudi Q2 trenutno prolazi kroz testove u snežnim i zimskim uslovima, kako bi bio spremno dočekao sledeću godinu kada će biti zvanično predstavljen. Reč je malom krosoveru kompanije za koji se neko vreme nagađalo da li će se zvati Audi Q1 ili Q2. Ipak, reč je o Q2 modelu čija …\nStiglo je još slika koje su napravljene u Pernabuco fabrici u Brazilu i pokazuju novi Fiatov model koji ima relativno atraktivan dizajn, koji će biti karakterističan po zadnjim vratima koja su podljena na pola. Mehanizam za otvaranje je sakriven iza velikog Fiat logoa. Što se tiče platforme, Fiat Toro je …


TOBL: Od boravišne takse očekuje se prihod od 220.000 KM | BL Portal\nTOBL: Od boravišne takse očekuje se prihod od 220.000 KM\n13. Januara 2019. 13:22\nTuristička organizacija grada Banjaluka očekuje da će prihod od boravišne takse za 2018. godinu iznositi oko 220.000 KM, rekao je Srni samostalni stručni saradnik u ovoj organizaciji Mladen Šukalo.\n“Јoš se ne zna koliki je prihod ostvaren od boraviše takse u 2018. godini, ali mi očekujemo da će on iznositi oko 220.000 KM”, rekao je Šukalo.\nOn je naveo da se u 2019. godini očekuje povećanje prihoda od boravišne takse, te da je planirano da on iznosi oko 270.000 KM.\nŠukalo je rekao da je Banjaluka početkom novembra prošle godine dobila status turističkog mjesta na pet godina, što je donijelo mnoge pogodnosti, a da je jedna od njih i mogućnost povećavanja boravišne takse.\n“Skupština grada Banjaluke je na osnovu te odluke na sjednici krajem decembra podigla visinu boravišne takse sa dvije na 2,5 KM što se početkom ove godine i realizuje”, rekao je Šukalo.\nOn je istakao da, prema Zakonu o turizmu, boravišna taksa koja se prikupi po osnovu noćenja u banjalučkim ugostiteljskim objektima većim dijelom – 80 odsto ide lokalnoj turističkoj organizaciji, a 20 odsto Turističkoj organizaciji Republike Srpske.\n“Sredstva od naplate boravišne takse namijenjena su iskučivo za promociju turističke ponude grada i njenih potencijala, tako da se prihodi otvareni po toj osnovi ne mogu koristiti za druge namjene, kao što su administrativni troškovi Turističke organizacije”, rekao je Šukalo.\nOn je dodao da se ove godine očekuje porast broja gostiju, ističući da se uvođenjem niskobudžetnih letova sa banjalučkog aerodroma očekuje da će biti puno više gostiju iz drugih evropskih zemalja, a ne uglavnom iz regiona, kao do sada.\nŠukalo je rekao da je za 11 mjeseci prošle godine zabilježeno tri odsto više noćenja i dolazaka u Banjaluku u odnosu na isti period 2017. godine.\nOn je naveo da je za 11 mjeseci 2018. godine zabilježeno 77.668 turističkih dolazaka i 120.050 noćenja.\nŠukalo je rekao da se očekuje da se trend rasta turističkog prometa u Banjaluci nastavi u 2019. godini i da će on dostići broj od 90.000 do 100.000 dolazaka, što će povećati i broj noćenja i turističku potrošnju u gradu.\nPrema statističkim podacima, najveći broj turista u Banjuluku dolazi iz Srbije, Slovenije i Hrvatske, a onda i iz bližih evropskih zemalja Italije, Austrije, Njemačke.\nBanjaluka – Prihod od taksi i naknada 34 miliona KM


RTS :: Kamenovane kuće srpskih povratnika u Dubravi kod Istoka\nHronika Kamenovane kuće srpskih povratnika u Dubravi kod Istoka\nutorak, 11. maj 2021, 14:35 -> 17:53\nKuće povratnika Radoja i Milana Pumpalovića u selu Dubrava kod Istoka kamenovane su protekle noći a nepoznati napadači su razbili i ulazna vrata na oba porodična objekta.\nNa kućama su polomljeni prozori, a trenutku napada Radoje je bio u svojoj kući, ali zbog straha nije izlazio iz nje. U kući Milana Pumpalovića u toku napada nije bilo nikoga, preneli su prostali Srbu u istočkoj opštini.\nDirektor Kancelarije za Kosovo i Metohiju Petar Petković regaovao je povodom ovih napada i naveo da napad na imovinu dve srpske povratničke porodice, Radoja i Milana Pumpalovića i jučerašnje kamenovanje crkve Svete Petke u Kosovskoj Vitini nisu izolovani incidenti već da je reč o seriji etnički motivisanih napada na Srbe, njihovu imovinu i hramove SPC na KiM.\nPetković je naglasio da je incident u selu Dubrava "kap koja je prelila čašu" i da je to peti napad na imovinu porodice Pumpalović, a da je u istom danu kamenovana i crkva Svete Petke u Kosovskoj Vitini.\nOn je primetio da se mnogi "prave naivni" i pitaju zašto se Srbi ne vraćaju na KiM uz konstataciju da Priština nije obezbedila i ne obezbeđuje uslove za povratak Srba u južnu pokrajinu, kao i da je stopa povratka raseljenih na KiM najniža na svetu.\nUpozorio je da nije reč o izolovanim incidentima kao što to, kako kaže, obično predstavlja kosovska policija već da je reč o seriji etnički motivisanih napada na Srbe, njihovu imovinu i na hramove SPC.\nRakić: Napad u Dubravi ugrožavanje bezbednosti povratnika\nMinistar za povratak u kosovskoj vladi Goran Rakić ocenio je da je napad u Dubravi najdirektnije ugrožavanje bezbednosti povratnika i jasna namera onih koji su to učinili da pošalju poruku da Pumpalovići nisu sigurni na svom imanju i u svojim kućama.\n"Ako se ovakav vid pritiska nastavi na najranjiviju grupu ljudi na Kosovu, možemo očekivati još veću stagnaciju kada je u pitanju proces povratka", rekao je Rakić.\nI Petković i Rakić zatražili su hitno reagovanje institucija zaduženih za bezbednost i privođenje i obelodanjivanje imena onih koji ovakve incidente čine je najjasniji pokazatelj povratnicima da su zaštićeni.\nPorodica Radoja Pumpalovića je doživela i ranije napade od strane albanskih ekstremista. Ovo je već peti po redu napad na ovu sprsku porodicu.\nPetković kaže da Priština nije obezbedila i ne obezbeđuje uslove za povratak Srba na prostor KiM i podsetio da je stopa povratka na Kosovo najniža na svetu zbog zastrašivanja i proterivanje putem paljenja, krađe i obijanja kuća.\nLokalizovan požar u Naučnom institutu za veterinarstvo Srbije\nVelika akcija saobraćajne policije, 2.500 vozača pod dejstvom alkohola ili droge\nVulin: U poslednjih osam meseci zaplenjeno više od 1,4 tone droge


CPCD organizirao akciju učenja za djecu i mlade - Sat kodiranja | FENA\nBosna i Hercegovina\t Pon, 09.12.2019. 13:48\nCPCD organizirao akciju učenja za djecu i mlade - Sat kodiranja\nSARAJEVO, 9. decembra (FENA) - Centar za promociju civilnog društva (CPCD) od 2014. godine implementira akciju učenja za djecu i mlade Sat kodiranja - Hour of code.\nOve godine akcija se provodi od 9. do 15 decembra, a danas je za učenice i učenike OŠ "Aleksa Šantić" u prostorijama CPDC-a organiziran prvi Sat kodiranja.\nSat kodiranja organizuje se u više od 100 općina i uz saradnju s Microsoftom BH, Američkim kornerima, Internacionalnim Burch univerzitetom, BH Telecomom, portalom osnovna.ba, Vijećem mladih FBiH i na stotinama škola iz cijele BiH.\nPo riječima koordinatora događaja Amela Petrovića, CPCD je glavni zastupnik spomenute globalne akcije u Bosni i Hercegovini.\n- Ove godine organizujemo i takmičenje među školama koje će samostalno organizovati na stotine satova kodiranja, uključiti više od 20.000 učenika i učenica i poslati nam izvještaje o tome. Nakon objavljenih informacija o akcijama, stručna komisija će ocijeniti uspješnost prema unaprijed utvrđenim kriterijima, a dodatne bodove će škole imati priliku osvojiti kroz objavu slika na društvenim mrežama 'Hour of code BiH' i lajkovima koje dobiju. Tri najuspješnije škole će po 15 do 20 učenika i učenica dovesti u Sarajevo na finalno takmičenje 25. januara naredne godine - kazao je Petrović.\nNaglašava da je Sat kodiranja akcija učenja koja na inovativan, zanimljiv i djeci prilagođen način razvija analitičko promišljanje i logičko rješavanje problema, što je neophodno za pravilan rast i razvoj djece, te njihovu pripremu za život.\nAkcija predstavlja doprinos sticanju funkcionalnih znanja, vještina i kompetencija potrebnih za razvoj sposobnosti rješavanja problema, a koliko je neophodan ovaj vid edukacije pokazuju i rezultati PISA testiranja.\nKlub navijača Red Army organizira turnir u malom fudbalu\nIGC - Bosnia and Herzegovina needs individual memory and collective history\nZenica - Sindikat državnih službenika i namještenika najavio štrajk upozorenja\nZimska rehabilitacija za djecu i mlade izliječene od raka sa područja TK\tKlub navijača Red Army organizira turnir u malom fudbalu\tPrijave na audiciju Škole glume 1. februara u BKC-u\tIGC - Bosnia and Herzegovina needs individual memory and collective history


Slovenija ublažila mere karantina za treće zemlje | Happy BSC portal\nU saradnji sa nacionalnim institutom za javno zdravlje i resorom zdravstva, ministarstvo je zaključilo da u nekim trećim zemljama u regionu sada vlada povoljna epidemiološka situacija, pa je uredba izmenjena u petak.\nPo novim propisima, slovenački državljani i stranci sa stalnim ili privremenim boravištem u Sloveniji više neće morati u dvonedeljni karantin, a još jedan izuzetak su oni koji u tu zemlju dođu zbog sahrane rođaka ili zbog medicinskih ispitivanja ili procedura.\nMeđu izuzecima su takođe putnici u jednodnevnom tranzitu, oni koji prevoze robu u Sloveniju ili iz nje, prevoznici robe u tranzitu, zaposleni u međunarodnom transportu, kao i diplomatsko osoblje i pripadnici civilne zaštite.\nKako navodi agencija STA, na primer, državljani Slovenije koji se vraćaju iz višednevne poslovne posete Srbiji neće morati u karantin, kao ni strani državljani koji iz poslovnih razloga dolaze u Sloveniju iz zemalja Evropske unije ili zemalja zone Šengena, ali će oni, ako žele da ostanu više dana, ipak morati da pruže dokaz da su bili negativni na testiranju na korona virus i da prijave adresu na kojoj će boraviti dok su u Sloveniji.\nDržavljani trećih zemalja koji žele da posete Sloveniju u poslovne svrhe neće biti smeštenu u karantin ako pokažu izjavu ministarstva prirede da bi karantin izazvao veliku društvenu ili ekonomsku štetu.\nPrvi avion koji je na aerodrom Ljubljana sleteo u petak, posle dva i po meseca ozbiljnih restrikcija u aviosaobraćaju, bio je avion "Er Srbije", a u skladu sa prethodnom odredbom, polovina od 24 putnika upućena je u karantin.


Kusturica: Sarajevo ne bi prihvatilo otvaranje granica ako to Banjaluka pokrene - Sve o Srpskoj\nKusturica: Sarajevo ne bi prihvatilo otvaranje granica ako to Banjaluka pokrene\nU INTERVJUU RTS NAGLASIO DA JE TO UTOPIJSKA IDEJA ALI DA BI ON TO NAJVIŠE VOLIO\n„Pojava Milorada Dodika kao čovjeka koji je shvatio da u tom autentičnom prostoru mogu da se stvaraju autentične vrijednosti je značajna. Deveti januar je pravi izraz te želje da se stvara dobit i da ne bude sve otpis i trošak“\n„Oni koji su otvorili problem granica optužili su Miloševića da je srušio Jugoslaviju, a mi znamo da je to neko drugi uradio, a on je bio jedan od, što bi rekli Hrvati, čimbenika u tom procesu. Sada, zamislite da ovi kažu – džaba smo krečili, zašto smo mi onda te avnojske granice držali – da bi Srbe držali u ovoj poziciji u kojoj ih držimo danas, nema im Kosova, a svako malo neko u Vojvodini drekne kako su Mađari u teškom položaju, u Sandžaku se pojave kvaziautentični tipovi koji hoće da je razvale“\n„Pojava Milorada Dodika kao čovjeka koji je shvatio da u tom autentičnom prostoru mogu da se stvaraju autentične vrijednosti je značajna. Deveti januar je pravi izraz te želje da se stvara dobit i da ne bude sve otpis i trošak“, rekao je Kusturica za RTS.\n„Postoji sastanak iz 1972. godine na kojem su Zbignjev Bžežinski i grupa ljudi oko njega planirali u stvari raspad zemlje. I pojava nevladinih organizacija, kao što je ‘Fridom haus’, koja kada je počela da šalje svoje dopise vrlo često se pojavljivao Tuđman koji je to slao, dakle, jedno planirano razvaljivanje države“, naveo je Kusturica.\n„Ali, onda bi ovi što su to odredili, optuživši Miloševića da je srušio Jugoslaviju, a mi znamo da je to neko drugi radio, a on je bio jedan od, što bi rekli Hrvati, čimbenika u tom procesu. Sada, zamislite da ovi kažu – džaba smo krečili, zašto smo mi onda te avnojske granice držali – da bi Srbe držali u ovoj poziciji u kojoj ih držimo danas, nema im Kosova, svako malo neko u Vojvodini drekne kako su Mađari u teškom položaju, u Sandžaku se pojave kvaziautentični tipovi koji hoće da je razvale“, kaže Kusturica.\n„Neće, ali po definiciji, a ne po ispitivanju da li to valja ili ne“, rekao je Kusturica.\nPrema njegovim riječima, oni će radije da zaustave bilo koju ideju da ne prođe.\n„Zapravo oni će se držati načela – bolje da džaba sjedimo nego da džaba radimo i to će vazda da funkcioniše kao što je bilo na prelomu između vijekova“, rekao je Kusturica.\nTagoviBanjaluka granice Dan Republike Srpske Emir Kusturica Milorad Dodik Sarajevo


PC Press » PC #264 | Aktuelno\nPC #264 > Aktuelno\nSvi tesktovi u PC #264 (6) Samo tekstovi objavljeni online (3)\n- PC #264 u prodaji po ceni od 110 din\nBIZIT seminar o porodičnim i privatnim kompanijama\nPromena strukture vlasništva, prerastanje u akcionarska društva i pronalaženje strateških partnera u zemlji ili inostranstvu su najčešći modeli tranzicije vlasništva sa osnivača na naslednike ili menadžere. Upravo su to bile teme BIZIT seminara održanog u Klubu poslanika 27. marta\nIsak Adižes: Poverenje i poštovanje\nTatjana Ostojić, Vesna Čarknajev\nDoktor Isak Adižes, osnivač i profesionalni direktor Adižes instituta, nedavno je posetio Beograd, a PC Press je dobio eksluzivnu priliku da razgovara s ovim poslovnim guruom današnjice. Adižes metodologija se primenjuje u brojnim kompanijama širom sveta, a sa njenim tvorcem smo razgovarali i o moći informacija, obavezi promene svesti ljudi, novim zanimanjima i načinima rada koji donosi četvrta industrijska revolucija\nVolan u ruci, benzin u krvi, struja oko nas\nU Beogradu je otvoren 54. Sajam automobila, u znaku transformacija i iščekivanja. Dok nam predočavaju premijerne modele i adute, automobilski brendovi kao da grozničavo iščekuje nešto novo i veliko. Doskora neprikosnoveni trendovi u automobilskoj industriji su pod znakom pitanja, a IT teme dominiraju nad klasikom\nMWC: 5G i druge priče\nI ove godine imali smo zadovoljstvo da obiđemo MWC 2019, svetski kongres posvećen mobilnim tehnologijama u Barseloni, s temom "Pametne povezanosti" (Intelligent Connectivity). Ne iznenađuje odabir slogana ako znamo da je sve u duhu pripreme za 5G tehnologiju\nYU Info: Srebrni jubilej na srebrnoj planini\nNa Kopaoniku su od 10. do 13. marta organizovana dva skupa: 25. konferencija o računarskim naukama i informacionim tehnologijama YU INFO 2019 i 9. internacionalna konferencija o informacionom društvu i tehnologijama ICIST 2016


Kolumne: Više javno tužilaštvo više ne vodi slučaj Savamala\nViše javno tužilaštvo prosledilo je dokumentaciju o rušenju objekata u Savamali Prvom osnovnom javnom tužilaštvu u Beogradu kao, kako su naveli, stvarno i mesno nadležnom.\nViše javno tužilaštvo saopštilo je da je nakon deetaljne analize svih izveštaja i prikupljene dokumentacije koja mu je dostavljena od strane policije, vezano za predistražni postupak koji se vodio po zahtevima za prikupljanje potrebnih obaveštenja povodom rušenja objekata u Hercegovačkoj ulici, utvrdilo da se u konkretnom slučaju eventualno radi o krivičnim delima iz nadležnosti osnovnog tužilaštva.\nSpise predmeta smo ustupili na nadležnost i dalje postupanje Prvom osnovnom javnom tužilaštvu u Beogradu kao stvarno i mesno nadležnom, dodaje se u saopštenju.\nPodsetimo, u noći između 24. i 25. aprila grupa osoba s fantomkama na glavama bagerima je porušila nekoliko objekata u Hercegovačkoj ulici. Ta maskirana grupa je maltretirala i prolaznike u tom kraju, oduzimala im mobilne telefone i vezivala.


U Srbiji na snazi crveni meteoalarm - Istok\nU većem dijelu Srbije danas je na snazi crveni meteoalarm zbog tropske vrućine, a očekuje se da će u najtoplijem dijelu dana temperatura dostići 39 stepeni celzijusovih.\nPrema prognozi Republičkog hidrometeorološkog zavoda Srbije, crveni meteoalarm na snazi je u Šumadiji, Pomoravlju, istočnoj, jugoistočnoj i jugozapadnoj Srbiji, kao i na Kosovu i Metohiji, a u ostalim krajevima na snazi je narandžasti meteoalarm.\nSredinom dana i poslije podne uz lokalni razvoj oblačnosti u brdsko-planinskim predjelima južne i istočne Srbije ponegdje sa kratkotrajnom kišom ili pljuskovima sa grmljavinom.\nDo nedjelje, 1. avgusta, očekuje se veoma toplo vrijeme sa najvišom dnevnom temperaturom u većini mjesta od 35 do 39 stepeni.\nCrveni meteoalarm podrazumijeva vrlo opasno vrijeme i naročito opasne vremenske pojave, takvog intenzitetaa da mogu prouzrokovati veliku materijalnu štetu i biti veoma opasne po bezbjednost ljudi i životinja.\nU posljednja 24 časa, u Srpskoj je na virus korona testirano 597 ljudi, zaraza je potvrđena kod 230 osoba, dok je nažalost, 18 ljudi preminulo. ... Read More\nNEWER POSTSaobraćaj uredan na većini pravaca: Izbjegavati putovanja u najtoplijem dijelu dana\nOLDER POSTAntonio Vivaldi – “roker baroka”


Sarkozi Olandu: Treba formirati koaliciju sa Rusijom protiv ID - 15.11.2015, Sputnik Srbija\nZa pobedu protiv Islamske države potrebna je koalicija koja bi uključila Rusiju, izjavio je bivši predsednik Francuske, lider najveće opozicione partije... 15.11.2015, Sputnik Srbija\nevropa, vesti, svet, francuska, nikola sarkozi, fransoa oland\n14:35 15.11.2015 (Osveženo: 14:39 15.11.2015)\nZa pobedu protiv Islamske države potrebna je koalicija koja bi uključila Rusiju, izjavio je bivši predsednik Francuske, lider najveće opozicione partije „Republikanci“ Nikola Sarkozi nakon sastanka sa šefom države Fransoa Olandom.\n„Rekao sam predsedniku Olandu da je potrebno promeniti akcente naše spoljne politike“, rekao je Nikola Sarkozi.\n„Potrebno je da uradimo sve da se uništi Islamska država, potrebna je široka koalicija, između ostalih, naravno, i sa Rusima“, naglasio je bivši francuski predsednik.\nRanije je šef ruske diplomatije Sergej Lavrov saopštio da su lideri BRIKS-a na kraju neformalnog sastanka izjasnili za stvaranje univerzalnog antiterorističkog fronta.\nU terorističkim napadima širom Pariza i masakru u dvorani „Bataklan“ ubijeno je 129 ljudi, a povređeno 352 od kojih je 99 u kritičnom stanju. Francuski specijalci neutralisali su napadače koji su u koncertnoj sali ubili 120 talaca.


Košarkaši ne žele nastavak Evrolige, konačna odluka u ponedeljak | Novosti.RS\nKošarkaši ne žele nastavak Evrolige, konačna odluka u ponedeljak\nsubota, 23. 05. 2020. u 21:10\nEvroliga je u kooperaciji sa ELPA (Unijom igrača Evrolige) održala sastanak sa predstavnicima igrača iz svih preostalih timova elitnog takmičenja i Evrokupa\nEvroliga je u kooperaciji sa ELPA (Unijom igrača Evrolige) održala sastanak sa predstavnicima igrača iz svih preostalih timova elitnog takmičenja i Evrokupa, a tema je bila potencijalni nastavak ili prekid sezone.\nNovinar „Eurohoops-a“, Nikos Varlas, saopštio je da je sastanak održan uz uzajamno poštovanje i da su predstavnici igrača i čelnici Evroligi imali konstruktivan razgovor.\nNavedeno je da je većina igrača izrazila želju da sezona bude prekinuta. Košarkaši su zabrinuti sa situacijom oko koronavirusa i smatraju da postoji veliki rizik od povreda, ukoliko se sezona nastavi tokom leta.\nKonačna odluka biće doneta u ponedeljak 25. maja.


Pretresi u Banjaluci, jedna osoba uhapšena - Istinito.com - Ne budi ovca!\nPočetna > BIH > Hronika > Pretresi u Banjaluci, jedna osoba uhapšena\n10. Oktobra 2019. Istinito292Leave a Comment on Pretresi u Banjaluci, jedna osoba uhapšena\nJedna osoba uhapšena je u nastavku akcije “Klub 2”, koja se od ranih jutarnjih sati sprovodi na području Banjaluke.\nNezvanično se saznaje da je u akciji uhapšen tridesetdvogodišnji Banjalučanin Armin Vidović, koji je policiji od ranije poznat.\nU okviru akcije, koju realizuju policijski službenici Policijske uprave Banjaluka i Uprave za organizovani i teški kriminalitet MUP-a RS, vrše se pretresi na više lokacija na području grada Banjaluka.\nAktivnosti se sprovode pod nadzorom Okružnog javnog tužilaštva Banjaluka sa ciljem pronalaska dokaza i rasvjetljavanja krivičnih djela iz oblasti zloupotrebe opojnih droga i privrede i platnog prometa, navodi se u saopštenju Policijske uprave Banjaluka.\nPodsjećamo, ujunu je u akciji “Klub 2” uhapšeno devet osoba koje su dovođene u vezu s krivičnim djelima “Neovlaštena proizvodnja i promet opojnih droga” i “Zelenaštvo”.\nTagged akcija banja luka hapšenje istinito


Cilj je osnažiti žene da doje, ukazujući na važnost i benefite dojenja, a ovogodišnja kampanja se provodi pod sloganom “Podržimo dojenje za zdraviju planetu”\nSVJETSKA SEDMICA DOJENJA Dojenje je jedinstvena mjera očuvanja zdravlja djece\nIma odbrambenu funkciju protiv zaraznih i hroničnih nezaraznih bolesti\nSvake godine, u prvoj sedmici oktobra, Zavod za javno zdravstvo Federacije BiH nizom aktivnosti obilježava Svjetsku sedmicu dojenja. I ove godine, cilj je osnažiti žene da doje, ukazujući na važnost i benefite dojenja, a ovogodišnja kampanja se provodi pod sloganom “Podržimo dojenje za zdraviju planetu”.\nInformirati ljude o povezanosti dojenja i okoliša i klimatskih promjena jedan je od glavnih ciljeva ovogodišnje sedmice dojenja, jer se dojenjem ne stvara otpad, ne zahtijeva zagrijevanje vode kao dojenačka formula niti zahtijeva dodatne proizvodne lance koji imaju negativan utjecaj na okoliš te doprinose klimatskim promjenama.\nZbog epidemiološke situacije izazvane novim koronavirusom, aktivnosti povodom Svjetske sedmice dojenja su ograničene, te je Zavod za javno zdravstvo Federacije BiH, u saradnji sa Udruženjem za unapređenje dojenja- IBFAN, Zavodom za javno zdravstvo KS i Udruženjem specijalista javnozdravstvenih disciplina FBiH pripremio promotivne plakate Svjetske alijanse za potporu dojenju (World Brestfeeding Aliance- WABA) posvećene ovogodišnjej temi. Plakati se distribuiraju svim akterima koji mogu imati značajnu ulogu u promoviranju dojenja.\nDojenje je jedno od najboljih ulaganja za spas i kvalitetniji život dojenčadi\n- Dojenje je jedinstvena mjera očuvanja zdravlja djece od najranije dobi budući da potiče tjelesni, emocionalni, osjetilni i kognitivni razvoj djeteta, a ima i odbrambenu funkciju protiv zaraznih i hroničnih nezaraznih bolesti, te doprinosi bržem oporavku dojenčeta nakon bolesti. Također, dojenje ima pozitivan učinak i na zdravlje majke, smanjujući rizik razvoja raka dojke i jajnika, ne opterećuje dodatno finansije, a sigurno je za okoliš – navode iz Zavod za javno zdravstvo Federacije BiH.\nDojenje - korisno za majke i djecu\n12.08.2020 u 10:05\n01.10.2020 u 14:05\n01.10.2020 u 09:32\nDjeca Majka Dojenje


– Novac će biti iskorišćen za izmirenje obaveza po ranije emitovanim obveznicama i za izgradnju zgrade opštine\n– Opština emituje obveznice na deset godina\n– Veliki broj lokalnih zajednica u RS se ove godine zadužuje\nBANJALUKA – Trend zaduženja opština i gradova u Republici Srpskoj i dalje se nastavlja, a posljednja u nizu je opština Kotor Varoš koja emisijom dugoročnih obveznica planira da se zaduži pet miliona KM.\nNovac dobijen emisijom dugoročnih obveznica opština planira da iskoristi za prijevremeni otkup neotplaćenog dijela obveznica iz prve emisije, u iznosu od 2,33 miliona i za finansiranje izgradnje zgrade lokalne uprave u iznosu od 2,66 miliona KM.\n„Drugom emisijom dugoročnih municipalnih obveznica, javnom ponudom na Banjalučkoj berzi, emituje se 50.000 obveznica nominalne vrijednosti 100 KM, ukupne nominalne vrijednosti emisije pet miliona KM“, navedeno je u pozivu pravnim i fizičkim licima da učestvuju u javnoj ponudi emisije obveznica koji je opština danas objavila.\nOpština emituje obveznice na deset godina uz kamatnu stopu od 4,4 odsto na godišnjem nivou.\n„Tokom prve tri godine isplaćivaće se polugodišnje samo kamata, a nakon toga glavnica i pripadajući dio kamate isplaćivaće se narednih sedam godina u jednakim polugodišnjim anuitetima“, navedeno je u javnom pozivu.\nPočetak upisa i uplate obveznica je 18. septembar, a trajaće 30 dana, zaključno sa 18. oktobrom 2018. godine.\n„Emisija će se smatrati uspješnom ako, u roku od 30 dana, bude upisano i uplaćeno minimalno 60 odsto obveznica ponuđenih jedinstvenim prospektom“, dodaje se u pozivu.\nSkupština opštine Kotor Varoš je polovinom ove godine donijela odluku o drugoj emisiji obveznica, javnom ponudom.\nPrije Kotor Varoša za nova zaduženja odlučile su se i brojne druge opštine i gradovi u RS, koji kreditima refinansiraju dug i finansiraju infrastrukturne projekte.\nMilionske kredite, između ostalih, uzeli su Šipovo, Istočna Ilidža, Doboj, Prijedor, Bileća, o čemu je CAPITAL ranije pisao.\nTagovi: izborizdvajamoizgradnja zgradekotor varosobveznicevaznozaduzenje


O TELENORU NOVOSTI NOVOSTI I SAOPSTENJA TELENOR PRIPEJD INTERNET U VIŠE OD 170 MESTA U SRBIJI\n27. februar 2009 – Jednostavan za instaliranje, brz, bez ugovorne obaveze, Telenor pripejd Internet nudi pravo rešenje za pristup Internetu, a dopune se kupuju na kiosku i ostalim mestima gde korisnici inače dopunjuju svoj pripejd račun.\n„Svi imamo odbojnost prema kablovima, iščitavanju priručnika, kao i prema dugim i komplikovanim instalacijama. Ovde je jednostavnost ključna reč. Internet je sad kao kafa ili čokolada: kupiš i odmah uživaš“, kaže Goran Stupar, medijski koordinator Telenora.\nU okviru Telenor pripejd Internet paketa korisnici dobijaju USB modem, pripejd Internet karticu sa mogućnošću da izaberu jednu od tri ponuđene dopune: Malu, koja omogućava preuzimanje 50 megabajta podataka, Srednju 250 i Veliku – 1 gigabajt. Sve to mogu da iskoriste u roku od dva meseca od dana kupovine paketa.\nOd juna prošle godine, kada je Telenorov signal u Studentskom parku u Beogradu omogućio brzi Internet na otvorenom, čime je Srbija dobila prvi Internet park u svojoj istoriji, Telenorov 3G signal, koji obezbeđuje brz Internet, danas stiže do gotovo 40 odsto stanovnika Srbije u 170 gradova i manjih mesta. Krajem 2008. godine u Srbiji je više od 2,6 miliona ljudi koristilo računar, dok je broj onih koji su koristili Internet iznosio više od dva miliona.\nTelenor Internet modem prilagođen je za kućni, kao i za laptop računar, sa Windows ili Mac operativnim sistemima, i obezbeđuje višestruko brži protok od dial-up konekcije. Omogućava korisnicima mobilnost i brzinu, nezavisno od mesta na kome se nalaze. Može se koristi kod kuće ili na poslu, ali i u kafiću, restoranu ili na otvorenom.


Izvor: B92, 10.Nov.2018, 16:37\n"Vi moj stav znate. Iznosio sam ga više puta. Smatram da bi to bilo korisno za Srbiju i za srpski narod u celini", rekao je Dačić odgovarajući na pitanje novinara posle svečane liturgije u Crkvi Uspenja blažene device Marije.\nDačić je, međutim, naveo, da veoma često odnose sa Vatikanom gledamo kroz probeleme koji su postojali u vezi sa crkvom u Hrvatskoj i Drugi svetski >> Pročitaj celu vest na sajtu B92 << rat.\n"Ovo je pitanje univerzalnog karaktera. Odnosi sa Svetom stolicom daleko prevazilaze to pitanje. Bilo bi dobro da postoje kontakti i sastanci predstavnika SPC sa Svetom stolicom. Što se tiče interesa srpskog naroda i Srbije mislim da bi sve to bilo korisno", kaže Dačić, koji je danas prisustvovao svečanoj liturgiji povodom stogodišnjice završetka Prvog svetskog rata .\nBečki nadbiskup, kardinal Kristof Šenbron, koji je služio svečanu liturgiju, odgovarajaći na pitanje da li je njegov dolazak na liturgiju doprinos nastojanju da papa poseti Srbiju, rekao da "nema nikakav nalog od strane pape po ovom pitanju".\n"Ali, imam nalog koji mi nalaže moje srce kao Austrijanca, jer imamo zajedničku istoriju na ovim područjima i vrlo mi je stalo do pomirenja", rekao je Bečki nadbiskup, kardinal Kristof Šenbron, koji je svojevremeno učestvovao u izboru pape Franje.\n"To je veoma važan gest", poručio je Dačić.\nNoviMagazin.rs: Dačić: Poseta pape bi bila korisna za Srbiju\nDanas: Dačić: Poseta pape „bila bi korisna“


Prekršajni nalog ubuduće stiže na kućnu adresu - OGLASNA TABLA - INFO\n2 јуна, 2020 0117\nKazne za nepropisno parkiranje, kako predviđa izmenjena odluka o javnim parkiralištima, više se neće ostavljati na vetrobranskom staklu – obaveštenje će stizati na adresu vozača ili će na internet stranici ovog preduzeća moći da proveri da li je kažnjen\nKomunalni milicioneri biće u prilici da kazne vozače koji nisu platili parking, koji su se nepropisno parkirali ili su zauzeli žute trake\nOstavili ste upaljena sva četiri migavca dok brzo nešto ne završite. Nepropisno ste parkirali automobil ili ste prekoračili vreme za parkiranje… Kažnjavanje ovakvih postupaka vozača ubuduće neće biti isto. Pre svega, drugačiji će biti način na koji će vlasnici četvorotočkaša biti obaveštavani o ovim prekršajima. Jer, sveže izmenjenom odlukom o javnim parkiralištima predviđeno je da vozači o kazni za nepropisno parkiranje budu informisani ne, kao do sada, ostavljanjem obaveštenja na vetrobranskom staklu, nego isključivo slanjem „čestitke” na kućnu adresu ili proverom statusa na sajtu „Parking servisa”.\nI ovo nije jedina novina koju predviđa izmenjena odluka o javnim parkiralištima koja je usvojena na poslednjoj sednici Skupštine grada. Osim što će vozači koji sumnjaju da su možda kažnjeni ubuduće više morati da se druže sa sajtom „Parking servisa” ili da jednostavno čekaju da im kazna stigne na kućnu adresu, svi oni će morati i da plate parking čim stanu na prvo slobodno mesto. Dosadašnji izgovori za paljenje četiri migavca „samo da uletim na brzaka u radnju” ili „samo na dva minuta da preuzmem dokumenta od druga” ubuduće neće biti mogući.\n„Parking servis” i grad više neće tolerisati parkiranje na pet minuta, jer će i za to biti pisane kazne. Da ne bi do toga došlo, vlasnici automobila će odmah morati da kartu za parking plate SMS-om, posredstvom aplikacije ili da kupe elektronsku parking kartu na prodajnim mestima.\nSama kontrola parkiranja funkcionisaće tako što će kontrolori elektronski, uz pomoć podataka o registraciji, proveravati da li je karta za to plaćena. Ove podatke kontrolori će moći da dobiju od komunalnih milicionera, jer će oni ubuduće radnicima „Parking servisa” pružati pomoć kada je reč o kontrolisanju parkiranja.\nKomunalna milicija i „Parking servis” moći će, posle izmene ove odluke, ubuduće i da razmenjuju informacije, šalju jedni drugima obaveštenja, da zajedno koriste opremu. Tu se pre svega misli na korišćenje vozila koja imaju ugrađen sistem za očitavanje registarskih tablica. Tako će na primer, krećući se ovakvima automobilima, komunalni milicioneri biti u prilici da kazne vozače koji nisu platili parking, koji su se nepropisno parkirali ili su zauzeli žute trake.\nIzmenjena odluka o javnim parkiralištima predviđa i da, kada vozač nije identifikovan, kazna stiže onome ko je na osnovu tablica poslednji registrovan kao vlasnik vozila.\nKako je navedeno u izmeni i dopuni odluke, cilj je da se u naplati i kontroli parkiranja uvedu nove informaciono-komunikacione tehnologije – da se kontrola parkiranja radi isključivo elektronski, a da neposredna provera koju obavljaju kontrolori ubuduće bude samo u izuzetnim situacijama.


Vesti: Da li je sastanak delegacija Beograda i Prištine u Vašingtonu revanš Amerike Evropi /video/ - Sputnjik Srbija\nVesti: Da li je sastanak delegacija Beograda i Prištine u Vašingtonu revanš Amerike Evropi /video/\n13:29 26.08.2020 Preuzmite kraći link\nOčuvanje mira i stabilnosti od suštinskog je značaja, a na pretnje ratom Srbiji i Repubilici Srpskoj, moramo da odgovaramo mirno, trpeljivo i strpljivo, poručili Vučić i Dodik nakon sastanka u Beogradu.\nNe postoji prostor za razgovore kad je reč o Gazivodama, jer je to sve isfinaisirano iz države Srbije, poručuju domaći analitičari na tvrdnje Servera i Prištine da će se u Vašigtonu na stolu naći i Gazivode i Trepča kao glavne teme.\nSusret delegacija Beograda i Prištine u Vašingtonu je neka vrsta revanša Amerike Evropi, rezultat mora biti zvučan, poput neke krupne investicije, prognozira nekadašnji šef diplomatije SR Jugoslavije Vladislav Jovanović.\nMedijacija na kojoj je trebalo da bude razrešena sudbina filma „Košare“, nije uspela. Iz Ministarstva kulture poručuju - budućnost filma nije ugrožena.\nBez ozbiljnih ulaganja u brendiranje proizvoda i strategiju marketinškog nastupa domaće poljoprivredne industrije - teško će uvoznu robu na policama trgovina u većoj meri zameniti domaća, tvrde stručnjaci.


BiH očekuje veliki broj migranata nakon popuštanja mjera - Istinito.com - Ne budi ovca!\nPočetna > BIH > Društvo > BiH očekuje veliki broj migranata nakon popuštanja mjera\nBiH očekuje veliki broj migranata nakon popuštanja mjera\n14. Maja 2020. Istinito476Leave a Comment on BiH očekuje veliki broj migranata nakon popuštanja mjera\nBiH očekuje veliki broj migranata koji se nalaze u zemljama okruženja nakon popuštanja mjera uvedenih zbog pandemije virusa korona i omogućavanja njihovog slobodnog kretanja, konstatovano je na današnjem sastanku posvećenom aktuelnoj situaciji povećanog prisustva migranata u Kantonu Sarajevo, koji je održan u Službi za odnose sa strancima.\nNa sastanku direktora Službe za poslove sa strancima Slobodana Ujića, ministra unutrašnjih poslova Kantona Sarajevo Ismira Juska, policijskog komesara Ministarstva unutrašnjih poslova (MUP) Kantona Sarajevo Nusreta Selimovića i šefa Misije Međunarodne organizacije za migracije (IOM) u BiH Petera van der Evererta konstatovano je da u zemljama okruženja postoji veliki broj migranata, te da se, prema procjenama, u Grčkoj nalazi oko 100.000, a u Srbiji 7.000-8.000 migranata.\nSagovornici su istakli da se popuštanjem mjera prevencije virusa korona i omogućavanjem njihovog slobodnog kretanja očekuje da će značajan broj ovih migranata krenuti preko BiH ka EU, saopšteno je iz Službe za odnose sa strancima BiH.\nNa sastanku je izvršena analiza dosadašnjeg stanja bezbjednosti po pitanju povećanog prisustva migranata u Kantonu Sarajevo, stanja bezbjednosti u privremenim prihvatnim centrima “Ušivak” i “Blažuj”, te preduzimanja mjera prema migrantima u uslovima prevencije virusa korona.\nU saopštenju je navedeno da je istaknuta odlična saradnja Službe za poslove sa strancima, MUP-a Kantona Sarajevo i IOM-a u obezbjeđivanju normalnog funkcionisanja privremenih prihvatnih centara na području Kantona.\nUjić je naveo da je u privremenim prihvatnim centrima “Ušivak” i “Blažuj” trenutno smješteno 2.300 migranata, što predstavlja ozbiljan bezbjednosni izazov na području Kantona Sarajevo.\n“Iako je migrantima ograničeno kretanje izvan privremenih prihvatnih centara, evidentan je problem nedozvoljenog napuštanja smještajnih kapaciteta i prisustvo u urbanim dijelovima grada”, rekao je Ujić.\nNa zahtjev ministra i komesara, na sastanku je dogovoreno da će biti uloženi dodatni napori, postavljene dodatne fizičke barijere i ograde oko privremenih prihvatnih centara, te angažovan dodatni broj bezbjednosnog osoblja radi sprečavanja nelegalnog napuštanja privremenih prihvatnih centara.\nMUP Kantona Sarajevo će i dalje obezbjeđivati pojačano prisustvo pripadnika MUP-a u blizini dva privremena prihvatna centra “Blažuj” i “Ušivak”, što je od izuzetnog značaja za održavanje povoljne bezbjednosne situacije u Kantonu Sarajevo, navedeno je u saopštenju.\nUčesnici sastanka su se saglasili da će biti nastavljeno održavanje redovnih sastanaka čiji je cilj rješavanje svih otvorenih pitanja, te održavanje povoljne bezbjednosne situacije u kontekstu povećanom prisustvu migranata u Kantonu Sarajevo.\nTagged bezbjednost bih istinito migranti prihvatni centri\nSDA mora da plati Radončiću 1.000 maraka zbog klevete\nPreporuke za potvrđivanje imenovanja Lučića i Jovića


Lekić najbolji debitant, Ljajić najbolji mladi igrač : Nadlanu.com\nLekić najbolji debitant, Ljajić najbolji mladi igrač\nBEOGRAD, 14. decembra 2009. (Beta) - Fudbaler Crvene zvezde Dejan Lekić proglašen je za najboljeg debitanta u Jelen Super ligi, dok je prvotimac Partizana Adem Ljajić izabran za najboljeg mladog igrača u prvenstvu.\n"Posle dolaska u Crvenu zvezdu i debija u reprezentaciji, i ova nagrada je velika stvar za mene. Hvala svim trenerima koji su za mene glasali. Hvala i svima u Zvezdi za poverenje. Trudiću se da opravdam njihova očekivanja", kazao je Lekić novinarima pošto mu je nagradu uručio selektor reprezentacije Srbije Radomir Antić.\nLekić je prošle sezone nastupao za trećeligaški Zemun odakle je letos stigao u Crvenu zvezdu, odmah se nametnuo i postigao osam prvenstvenih golova. Kaže da će očekivanja biti mnogo veća u nastavku sezone u kojem će Zvezda pokušati da zadrži lidersku poziciju na tabeli.\n"Možda će sada biti tog pritiska, ali se ne opterećujem. Vredno ću trenirati i rezultati će sigurno doći... A i ova priznanja su za mene samo sitnice, uspeh ekipe je uvek na prvom mestu", rekao je 24-godišnji Lekić.\nŠest godina mlađi Adem Ljajić ima sezonu više u Super ligi. Ukupno je za prvi tim Partizana odigrao 69 utakmica i postigao 13 golova.\n"Šta da se radi, život ide dalje... Ova nagrada mi je sada novi podstrek da nastavim da radim i napredujem. Dobio sam je u jakoj konkurenciji, svi znamo koliko ima dobrih mladih igrača u Srbiji i ona mi je velika satisfakcija", rekao je Ljajić.\nDobitnici dveju nagrada su istakli da im je titula prvaka Srbije mnogo bitnija od pojedinačnih nagrada i najavili veliku borbu za taj trofej u prolećnom delu sezone.\nJesenji deo sezone na liderskom mestu okončala je Zvezda, koja ima tri boda prednosti nad Partizanom.\nZvezda ima i najbolju odbranu u ligi, pošto je primila samo šest golova. Dva je primila od najefikasnijeg napada u ligi - Partizanovog koji je postigao 31 gol.\nVeću podršku sa tribina, ipak, ima Zvezda čije je utakmice na domaćem terenu u proseku pratio 12.571 navijač.


Za 100 evra prijavljeno skoro milion mladih! Evo kada kreće isplata - IndeksOnline.rs\nNaslovna srbija Beograd Za 100 evra prijavljeno skoro milion mladih! Evo kada kreće isplata\nZa 100 evra prijavljeno skoro milion mladih! Evo kada kreće isplata\nBEOGRAD – Predsednik Srbije Aleksandar Vučić izjavio je sinoć da se za pomoć od 100 evra za mlade od 16 do 29 godina prijavilo do sada njih 948.000, kao i da će ta pomoć države biti isplaćena 1. februara.\nVučić je rekao Pinku da će 10. februara i svi penzioneri dobiti pomoć od po 20.000 dinara.\n“Moliću da i u drugoj polovini godine, ako ne izgubimo na izborimo 3. aprila, još jednom pomognemo mlade u našoj zemlji”, rekao je Vučić.\n“Zamislite da dođe do bilo kakvog incidenta na istoku Evrope, između Rusije i Ukrajine, a tenzije su sve veće. Šta god da se dogodimo, možete da zamislite kako bi to izgledalo sa cenama nafte, gasa i svega drugog”, kazao je Vučić.\nPrethodni tekstOd 5. do 8. razreda i srednjoškolci kombinovano, mlađi uživo\nSledeći tekstRHMZ upozorava na jak mraz, ledeni dani sutra i prekosutra


Jul 11, 2018 14:59\nFabrici je posetu započeo juče sastankom sa Vladanom Vasićem, gradonačelnikom Pirota, tokom kojeg su razgovarali o podršci Evropske unije, a posebno o aktuelnoj situaciji u oblasti migracija i podršci za smeštaj migranata i izbeglica i upravljanje granicom.\nAmbasador je obišao Regionalni centar Granične policije na granici Srbije i Bugarske, gde se sreo sa generalom Policije Milenkom Božovićem, načelnikom Uprave granične policije.\nPodrška EU upravljanju granicom, osim gostovanja policijskih službenika iz zemalja Unije, obuhvata i nabavku specijalizovane opreme za nadzor, kao što su sofisticirani dronovi, endoskopske i termovizijske kamere, terenska vozila, komunikacioni uređaji, čitači putnih isprava, specijalizovani dvogledi...\nEU pomaže Srbiju i Ministarstvo unutrašnjih poslova kako bi se unapredili kapaciteti za upravljanje granicom, izjavio je Sem Fabrici prilikom obilaska Regionalnog centra, saopštila je Delegacija EU u Beogradu.\n"Ova pomoć podrazumeva jačanje operativnih kapaciteta nadležnih institucija i to angažovanjem oko 100 gostujućih policijskih službenika iz zemalja Evropske unije. Na taj način smo omogućili razmenu znanja i iskustava", naveo je Fabrici.\nTakođe, kako je dodao, nabavkom specijalizovane opreme za nadzor granice vredne oko milion evra i tehnički je ojačana Granična policija Republike Srbije.\n"EU najveći donator Srbiji u upravljanju migracijama"\nTokom posete Prihvatnom centru za migrante i izbeglice, ambasador je podsetio da je Evropska unija sa skoro 100 miliona evra od početka povećanog priliva migranata 2015. godine najveći donator Srbiji u upravljanju migracijama.\nEU pokriva i tekuće troškove smeštajnih kapaciteta i zaposlenog osoblja.\n"Svesni smo da odgovor Srbije na migracione izazove ne bi bio moguć bez značajnog doprinosa lokalnih zajednica na čijim teritorijama borave migranti i izbeglice", istakao je Fabrici.\nZato, kako je dodao, EU nastavlja da podržava lokalne samouprave da unaprede kapacitete za pružanje komunalnih, obrazovnih i zdravstvenih usluga kako lokalnoj, tako i populaciji migranata i izbeglica.\nPodrška EU rekonstrukciji Momčilove tvrđave\nNakon obilaska Momčilove tvrđave, koja se rekonstruiše sredstvima Evropske unije i Grada Pirota, ambasador je izrazio zadovoljstvo što je već oko 80 odsto planiranih radova završeno.\nPodrška Evropske unije ovom projektu iznosi oko 340.000 evra.\n"Ovim projektom pokazujemo da podržavamo očuvanje kulturnog nasleđa ne samo u zemljama članicama, već i u zemljama kandidatima za članstvo", rekao je Fabrici.\nSiguran je, kako dodaje, da će se završetkom radova na tvrđavi ojačati turistički potencijal Pirota i privući značajan broj turista.


NSinfo: Iz Voše o "povlačenju" iz reprzentacije: Igrači su povređeni na meču sa C.zvezdom\nIz Voše o "povlačenju" iz reprzentacije: Igrači su povređeni na meču sa C.zvezdom\nSelektor reprezentacije Srbije pozvao je petoricu igrača iz Vojvodine.\nZa prijateljsku utakmicu s Katarom koja se igra u četvrtak, selektor fudbalske reprezentacije Srbije Slavoljub Muslin pozvao je čak petoricu igrača iz redova Vojvodine.\nReč je u Novici Maksimoviću, Bogdanu Planiću, Vladimiru Kovačeviću, Aleksandru Paločeviću i Filipu Malbašiću, a sve to je rezultat odličnih igara Novosađana u sezoni koja je u toku. Poseban pečat takvim izdanjima crveno-belih iz Novog Sada davali su i daju upravo igrači koje je selektor želeo da vidi pod državnom zastavom.\nNažalost, iz novosadskog kluba nisu mogli da udovolje Muslinovom pozivu, a razloge za to objasnio je Mićo Vranješ, koordinator u Vojvodini za transfere.\n- Velika je čast za naše igrače, kao i klub u celini, to što je selektor pozvao petoricu naših prvotimaca u reprezentaciju. Međutim, treba imati u vidu da je iza njih veliki broj utakmica koje su do sada odigrali, pa četvorica od njih trenutno imaju probleme s povredama. Maksimović je praktično odigrao sve utakmice od 2. jula, a već duže vreme vuče povredu kolena i nalazi se u procesu oporavka. Isto je i sa Paločevićem, koji je u duelu s Crvenom zvezdom, upravo zbog ozlede, zamenjen u 64. minutu i takođe se oporavlja, a sličan problem ima i Malbašić. Bogdan Planić je dobio udarac u nedelju u derbiju, pa je i on pod lekarskim tretmanima. Jedino je Vladimir Kovačević zdrav i spreman da odgovori selektorovom pozivu – rekao je Vranješ.\nVojvodina je obavestila FSS o problemima koje imaju njeni igrači.\n- Zbog svega što sam naveo, odlučili smo da se zahvalimo na pozivima i sa žaljenjem smo obavestili ljude iz FSS da naši igrači nisu u mogućnosti da se jave selektoru. Nadamo se da će se četvorica bitnih fudbalera za igru Vojvodine oporaviti do nedelje, jer tog dana igramo veoma važnu prvenstvenu utakmicu, u kojoj nam u goste dolazi neugodna ekipa Metalca.\nNovosađani su umesto pomenutih povređenih prvotimaca predložili trojicu novih. To su: Dušan Mićić, Nikola Ašćerić i Siniša Babić, piše Žurnal.\n- Reprezentacija je iznad svega, ali četvorica pozvanih igrača su povređeni na meču sa Zvezdom, već su na terapijama i sledi im oporavak - kaže direktor Vojvodine Aleksandar Dunđerski.\n- Pa i ja sam deo Fudbalskog saveza Srbije, jer sam selektor reprezentacije do 20 godina. Zatim, poziv Slavoljuba Muslina je samo dokaz da se u Vojvodini dobro radi i zaista nam je čast da su čak petorica igrača bili na spisku. Nažalost, četvorica od njih su povređeni u nedelju u Beogradu u duelu sa Zvezdom - kaže Lalatović.\nizvor: dnevnik.rs, zurnal.rs, novosti.rs, agencije, foto: Fotografije fudbalskih utakmica Jelena Grlić


JOVANOVIĆ: DO SADA ISKORIŠTENO 15.087 VAUČERA :: Semberija INFO ::\nOna je rekla da je početak ove godine najavljivao jednu od najuspješnijih godina kada je riječ o posjetama stranih i domaćih turista.\n- Nažalost, zbog pandemije virusa korona, situacija se okrenula, ali smo se prilagodili tome i okrenuli promociji domaćeg turizma - navela je Jovanovićeva u Višegradu, gdje je danas održan sastanak koordinacionog odbora direktora turističkih organizacija Republike Srpske na kojem je razgovarano o uticaju pandemije virusa korona na turizam u Srpskoj.\n- Dnevno se koristi i preko 200 turističkih vaučera. Veliki problem predstavlja i bezbjednost turizma, odnosno kako da se ljudi sačuvaju od potencijalne zaraze virusom korona, a kroz sastanke, kao što je ovaj danas, trudimo se da nađemo najbolja rješenja kako bismo pomogli našim privrednicima da prevaziđu ovu situaciju - istakao je Talić.\n- S tim u vezi, Privredna komora Srpske je tu da pomogne razvoj ove grane, tako što će poljoprivredne proizvođače animirati da svoja gazdinstva stave u svrhu razvoja turizma, a na osnovu iskustava iz okruženja - navela je Šobutova.\n- Razgovarali smo i o mjerama koje je Vlada Republike Srpske donijela kako bi ublažila cijelu situaciju, kao i o tome kako je pandemija uticala na lokalne zajednice i njihove turističke organizacije, te o planovima za narednu turističku sezonu - naveo je Radić.\n- Mi već pravimo plan rada za narednu godinu, kao da negativnih efekata pandemije nije ni bilo - istakla je Todorovićeva.\n- Višegrad je već odavno na svjetskoj turističkoj mapi prepoznat kao poželjna destinacija. Ove godine smo zabilježili manji broj turista zbog pandemije, ali se nadamo da će od proljeća situacija umnogome biti poboljšana - zaključio je Đurević.


05.08.2019. / 13:06\nBANJALUKA – Na autoputevima u RS u prvoj polovini ove godine po osnovu naplate putarine ostvaren je prihod viši od devet miliona KM, samim tim sve je više automobila koji saobraćaju na domaćim autoputevima.\nU preduzeću “Autoputevi RS” kažu da su u prvom polugodištu ove godine od naplate putarina ostvarili prihod u iznosu od 9.015.903 KM.\n“Prihodi ostvareni po osnovu naplate putarine na autoputevima u RS znatno su veći u odnosu na prethodni period, ponajviše zbog činjenice da je u prošloj godini okončana izgradnja autoputa ‘9. januar’ Banjaluka – Doboj, u dužini od 72 kilometra”, kažu u ovom preduzeću.\nOni ističu da je pomenuti autoput povezan sa autoputem E 661 Gradiška – Banjaluka, dužine 34 kilometara, pa su vozačima na raspologanju dvije savremene i bezbjedne saobraćajnice dužine više od 100 kilometara, što svakako utiče i na vrijeme putovanja.\n“Budući da je na autoputevima u RS iz dana u dan sve više vozila, jasno je da i prihod ostvaren od naplate putarina svakodnevno raste, što je razlog za zadovoljstvo”, kažu u “Autoputevima RS”.\n“Ovaj dio autoputa u RS bio bi de fakto konkurentski put autoputu u Hrvatskoj, jer bi se dobar dio saobraćaja na relaciji Zagreb – Beograd mogao prevući u BiH”, kaže Radivojac. Nezavisne novine\nVenecueli ostalo manje od 10 milijardi dolara u kešu\nIz prodaje povučena “Alnatura” kaša opasna za bebe\nPozitivan finansijski rezultat nije mjera uspjeha Narodne banke Srbije


Za promociju manifestacije „LilaLo” drugo mesto pripalo je Turističkoj organizaciji Loznice, dok su turističke organizacije Bele Palanke i Babušnice nagrađene za promociju belopalanačke banice i lužničke vurde trećom nagradom.\nU kategoriji „Najuređeniji izlagački prostor”, najlepši štand, po mišljenju žirija, imala je turistička organizacija Kraljeva, drugo mesto pripalo je turističkim organizacijama Kosova i Metohije (Kosovska Mitrovica, Leposavić, Zubin Potok i Zvečan), dok je turistička organizacija Pirota osvojila treću nagradu.\nI ove godine, izlagači na Sajmu zimnice, koji je organizovan u okviru 12. Međunarodnog sajma turizma i seoskog turizma u Kragujevcu, potrudili su se da na najbolji mogući način izlože i predstave svoje proizvode. Prvo mesto za najuređeniji izlagački prostor na Sajmu zimnice, drugu godinu za redom, pripalo je Poljoprivrednom gazdinstvu Marić, iz Boturića kod Aleksandrovca. Drugu nagradu dobile su žene iz Udruženja Oplenac Topola, dok su ove godine treći bili izlagači iz Krive reke kod Brusa, „Seosko domaćinstvo Tomić“.\nSajam turizma u Kragujevcu organizovan je od 25. do 27. novembra u hali Šumadija sajma. Organizatori su Šumadija sajam i Gradska turistička organizacija Kragujevac a pokrovitelji resorno Ministarstvo trgovine, turizma i telekomunikacija i grad Kragujevac.


Gacko: Sve je stalo samo smeće raste - Direkt Portal\nGacko: Sve je stalo samo smeće raste\n19.08.2019 17:02 gacko, komus, načelnik, strajk 0\nSedmi dan štrajkuju radnici “Komusa”. Iako Gacko polako tone u hrpe smeća, rukovodstvo opštine proteklih dana nije našlo vremena za sastanak sa štrajkačima. Saznajemo da je za sutra u 11. časova zakazan sastanak u kabinetu načelnika sa direktoricom i predstavnicima Nadzornog odbora.\nDa li je ovo prava slika Gacka?\nMada su u štrajku od prošlog utorka, sa radnicima “Komusa” do ovog trenutka niko nije razgovarao, a nismo uspeli da dobijemo potvrdu da ih je načelnik pozvao na sastanak koji je zakazan za sutra u 11. časova. Za sada su pozvani direktorica Dragana Rudan i predstavnici Nadzornog odbora preduzeća.\nNezvanično smo saznali da je deo para, dovoljan za jednu platu, prebačen na račun “Komusa”. Da li će se iznaći sredstva i za drugu platu, što je jedan od osnovnih zahteva štrajkača, znaće se sutra.\nI komunalno preduzeće u Gacku, poput drugih javnih preduzeća, posluje sa minusom, pritisnuto viškom zaposlenih i starom i nedovoljnom mehanizacijom. Krajem prošle godine su štrajkom skrenuli pažnju na stanje u firmi, međutim, pravi recept za izlazak iz dubioze nije iznađen. Zato su proteklog utorka ponovo obustavili rad očekujući od osnivača i većinskog vlasnika, Opštine Gacko, pomoć i rešenje.\nDirektorica Dragana Rudan je u izjavi za “Direkt” pre nekoliko dana rekla da “Komus” ima zarađene pare za pružene usluge, ali da im problem predstavlja realizacija tih sredstava. Ona je danas od radnika zahtevala da, u skladu sa zakonom, ispoštuju minimum rada, međutim, odvoza smeća nije bilo.\nNakon sutrašnjeg sastanka sa načelnikom, situacija će biti mnogo jasnija, a radnici se nadaju da će njihovi zahtevi biti ispoštovani i da će se vratiti na posao.\nU međuvremenu, osim negodovanja na društvenim mrežama građani Gacka nisu pokazali veće nezadovoljstvo pa i oni, poput rukovodstva opštine, strpljivo čekaju da razrešenje donese novi dan.\nDo tada, smeće se iz kontejnera preliva na trotoare i kolovoz, a neprijatan miris se širi gradom nad kojim se spušta mrak.


► Sloga: Državni paket mera za saniranje posledica pandemije je marketinški\nU saopštenju sindikata se navodi da paket mera pomoći privredi i građanima Srbije, koji je juče predstavljen, "populistički plan koji nema veze sa strukom, već isključivo sa bankarskim lobijem, odnosno nastavkom stimulisanja poslovnih banaka kako bi se produžilo kreditiranje države po uslovima koji nikada neće biti dostupni javnosti".\n"Umesto opštih fraza i obećanja, očekivali smo konkretne mere koje će se sprovoditi odmah, zato što je to neophodno Srbiji", ocenila je "Soga" i dodala da je domaća privreda "u pandemiji gašenja mikro, malih i srednjih preduzeća sa gubitkom radnih mesta".\nTaj sindikat smatra da privredi treba pomoći odmah, a ne u junu ili posle prestanka pandemije.\n"Ukoliko se odmah ne ubrizga novčana pomoć domaćoj privredi kako bi isplatila zarade radnicima, sledi nam socijalna katastrofa sa nesagledivim posledicama, jer ljudi ne žive od vazduha i obećanja", ukazala je "Sloga".\nPo oceni tog sindikata, mera pomoći svim punoletnim građanima uplatom po 100 evra na njihov račun se može protumačiti "isključivo kao otvorena kupovina glasova za izbore koji će se održati po završetku pandemije".\n"Smatramo da taj novac treba biti namenjen najsiromašnijim i najugroženijim slojevima, zaposlenima sa minimalcem, samohranim roditeljima, ljudima sa posebnim potrebama, onima koji su izgubili posao i slično", piše u saopštenju.\nLombardija, region najteže pogođen koronavirusom u Italiji, i danas ima najveći broj novih slučajeva zaraze, što bi moglo da dovede u pitanje planirano otvaranje granica sledeće nedelje za...


Prevencija ponašanja mladih u saobraćaju - medresasa.edu.ba\nPrevencija ponašanja mladih u saobraćaju\nKomentari isključeni za Prevencija ponašanja mladih u saobraćaju\nU srijedu, 30.11.2016. godine u amfiteatru naše škole održana je prezentacija za učenike trećeg razreda na temu: “Prevencija ponašanja mladih u saobraćaju“.\nPrezentacija predstavlja dio projekta Ministarstva za obrazovanje, nauku i mlade koji ima za cilj podizanje svijesti mladih o važnosti ponašanja u saobraćaju, kao način prevencije smanjenja sve većeg broja saobraćajnih nesreća u našoj državi, a pripremili su je i održali učenici naše škole: Tucaković Harun i Bećirović Almir. Učenici edukatori prethodno su završili obuku koju je organiziralo nadležno Ministarstvo za učenike srednjih škola Kantona Sarajevo.\nPrezentaciji je bila prisutna i stručna savjetnica Ministarstva za obrazovanje, nauku i mlade Kantona Sarajevo Melisa Mizdrak.


Apel ministarstvu: Obustaviti podelu 70 miliona za ekološke organizacije | Boom93\nFoto/ ilustracija planeta pixabay\nKoalicija Otvoreno o konkursima (OKO) zatražila je od Ministarstva zaštite životne sredine da hitno obustavi "nezakonitu" dodelu 70 miliona dinara koja su namenjena ekološkim organizacijama. Pored njih to je zatražilo i Društvo za zaštitu i proučavanje ptica Srbije, koje takođe tvrdi da je dodela tih sredstava na sprovedenom konkursu nelegalna.\nKoalicija OKO koju čini 15 organizacija kao saopštila je da očekuje i reakciju tužilaštva, jer su uočena brojne nepravilnosti prilikom vrednovanja i raspodele sredstava. Takođe, ukazuju i da su javno izneti navodi koji govore o nekim koruptivnim radnjama.\nSredstva koja za 2021. godinu dodeljuje ministarstvo ekologije namenjena su kao podrška projektima koje sprovode organizacije civilnog društva koje se bave zaštitom životne sredine. Koalicija OKO traži i raspisivnaje novog konkursa, koji će u potpunosti biti sproveden u skladu sa zakonom.\nU svom saopštenju ta koalicija tvrdi kako je 70 miliona dinara dodeljeno, između ostalog, savezima studenata, sportskim udruženjima i savezima, kao i drugim organizacijama koje ne ispunjavaju osnovne uslove konkursa i kojima zaštita životne sredine ne predstavlja osnovni cilj osnivanja i delovanja.\nPrema iznetim tvrdnjama te organizacije ne mogu ni da dokažu svoje prethodno iskustvo u sprovođenju projekata u toj oblasti.\n“Na osnovu uvida u rang listu može se videti da među vrednovanim projektima ima onih koji potiču od strane podnosilaca prijave koji ne ispunjavaju osnovne formalne uslove za učešće na konkursu imajući u vidu da ti subjekti nisu registrovani kao udruženja građana, fondacije ili zadužbine”, navodi se u saopštenju.\nDodaje se da javno dostupna strateška dokumenta, odnosno statuti pojedinih organizacija, jasno pokazuju da nisu osnovane sa ciljem da doprinesu zaštiti životne sredine, kao i da upravo to vodi do zaključka da su rezultati konkursa formalno pravno nezakoniti.\nOznakeApel dodela sredstava ekološke organizacije finansiranje ekoloških organizacija Koalicija OKO Ministarstvo zaštite životne sredine nepravilnosti u radu nezakonita podela sredstava novac Srbija vrednovanje projekata